open-index/open-wikipedia-markdown huggingface dataset:
നുനാപിച്ചുക്ക്, അലാസ്ക

**നുനാപിച്ചുക്ക്**, അമേരിക്കൻ ഐക്യനാടുകളിലെ സംസ്ഥാനമായ അലാസ്കയിലെ ബെഥേൽ സെൻസസ് ഏരിയായിലുൾപ്പെട്ട ഒരു ചെറുപട്ടണമാകുന്നു. 2010 ലെ സെൻസസ് പ്രകാരം ജനസംഖ്യ 496 ആണ്. 

## '''ഭൂമിശാസ്ത്രം'''
നുനാപിച്ചുക്ക് സ്ഥിതിചെയ്യുന്ന അക്ഷാംശ രേഖാംശങ്ങൾ 60°53′47″N 162°27′16″W (60.896352, -162.454383) ആണ്. അമേരിക്കൻ‌ ഐക്യനാടുകളിലെ സെൻസസ് രേഖകൾ പ്രകാരം പട്ടണത്തിന്റെ ആകെ വിസ്തൃതി 8.6 സ്ക്വയർ മൈലാണ്  (22 km2). ഇതിൽ കരഭാഗം മാത്രം 7.9 സ്ക്വയർ മൈലും (20 km2) 0.7 സ്ക്വയർ മൈൽ ജലം നിറഞ്ഞ ഭാഗവുമാണ്. 

## അവലംബം
വർഗ്ഗം:അലാസ്കയിലെ പട്ടണങ്ങൾ
പെലർഗോണിയം

ഉദ്യാനങ്ങളിൽ തടങ്ങളായും അതിരുകളായും നടാവുന്ന വർഷം മുഴുവൻ പൂക്കളുണ്ടാകുന്ന ഒരു അലങ്കാരസസ്യനമാണ് **പെലർഗോണിയം** (*Pelargonium*). പ്രധാനമായും നാല് ഇനങ്ങളും അവയിൽത്തന്നെ അനേകം സങ്കരയിനങ്ങളും ഇതിന്റെ പ്രത്യേകതയാണ്. ജനാലകൾ, പൂപ്പാത്രങ്ങൾ എന്നിവയിൽ വളർത്തുന്ന ഇനങ്ങളായ സോണൽ പെലർഗോണിയം എന്ന ഇനവും പൂന്തോട്ടങ്ങളിൽ അതിരുകളായും തടങ്ങളൊരുക്കിയും നടാവുന്ന റീഗൽ പെലഗോണിയം എന്ന ഇനവും തൂക്കുചട്ടികളിലും കൂടകളിലും നടുന്നതിന് ഐവി ഇലകളോട് കൂടിയ പെലാർഗോണിയം പെൽറ്റേറ്റം എന്ന ഇനവും ഫാൻസി ഇനങ്ങളെ പൊതുവായി പെലർഗോണിയം ഡൊമസ്റ്റികം എന്ന ഇനത്തിലുമാണ് ഉൾപ്പെടുത്തിയിട്ടുള്ളത്. പിന്നെ സുഗന്ധമുള്ള ഇലകളുള്ള മറ്റൊരു ഇനം കൂടിയുണ്ട്. 

## സുഗന്ധയിനങ്ങൾ
* ബദാം - *[[Pelargonium quercifolium|പെലാർഗോണിയം ക്വെർസിഫോളിയം]]*
* ആപ്പിൾ - *[[Pelargonium odoratissimum]]*
* ആപ്പിൾ - *[[Pelargonium cordifolium]]*
* Apple/Mint - *[[Pelargonium album]]*
* Apricot/Lemon - *[[Pelargonium scabrum]]*
* Balsam - *[[Pelargonium panduriforme]]*
* Camphor - *[[Pelargonium betulinum]]* 
* Celery - *[[Pelargonium ionidiflorum]]*
* Cinnamon - *[[Pelargonium 'Ardwyck Cinnamon']]*
* Coconut - *[[Pelargonium grossalarioides]]* (*Pelargonium parriflorum*)
* Eau de Cologne - *[[Pelargonium 'Brilliantine']]*
* Eucalyptus - *[[Pelargonium 'Secret Love']]*
* Grapefruit - *[[Pelargonium 'Poquita']]*
* Ginger - *[[Pelargonium 'Torrento' or 'Cola Bottles' which is a variety of Pelargonium x Nervosum]]* 
* Hazelnut - *[[Pelargonium 'Odorata Hazelnut]]*
* Lavender - *[[Pelargonium 'Lavender Lindy']]*
* Lemon - *[[Pelargonium crispum]]*
* Lemon - *[[Pelargonium citronellum]]* (Synonym - *Pelargonium 'Mabel Grey*')
* Lemon Balm - *[[Pelargonium x melissinum]]*
* Lime - *[[Pelargonium x nervosum]]*
* Myrrh - *[[Pelargonium myrrhifolium]]*
* Nutmeg - *[[Pelargonium x fragrans]]* 
* Old Spice - *[[Variety of Pelargonium x fragrans ]]*
* ഓറഞ്ച് - *[[Pelargonium x citriodorum]]* (Synonym - *Pelargonium 'Prince of Orange*)
* പീച്ച് - *[[Pelargonium 'Peaches and Cream']]*
* Peppermint - *[[Pelargonium tomentosum]]*
* പൈൻ - *[[Pelargonium denticulatum]]* 
* കൈതച്ചക്ക - *[[Pelargonium 'Brilliant']]*
* റാസ്പ്ബെറി - *[[Pelargonium 'Red Raspberry']]*
* Rose - *[[Pelargonium graveolens]]* (Synonym - *Pelargonium roseum*)
* റോസ് - *[[Pelargonium capitatum]]*
* റോസ് - *[[Pelargonium radens]]*
* Southernwood - *[[Pelargonium abrotanifolium]]*
* സ്പൈസി - *[[Pelargonium exstipulatum]]*
* സ്ട്രോബറി - *[[Pelargonium x scarboroviae]]*

## അവലംബം

വർഗ്ഗം:ഉദ്യാന സസ്യങ്ങൾ
വർഗ്ഗം:സസ്യജനുസുകൾ
വർഗ്ഗം:പെലർഗോണിയം
അറ്റ്ക, അലാസ്ക

അറ്റ്ക ദ്വീപിന്റെ കിഴക്കു ഭാഗത്തുള്ള അലാസ്ക സംസ്ഥാനത്തെ ഒരു കുഗ്രാമമാണ് **അറ്റ്ക**. ഇത് അലൂഷിയൻ വെസ്റ്റ് സെൻസസ് ഏരിയായിൽ ഉൾപ്പെട്ടിരിക്കുന്നു. ജനസംഖ്യ കേവലം 61 മാത്രമേയുള്ളു. ഇവിടെയുള്ള മുഴുവൻ ആളുകളും അല്യൂട്ട് (ഉനൻഗൻ) വംശജരാണ്. പ്രധാന വ്യവസായം മീൻപിടുത്തവും അനുബന്ധ വ്യവസായങ്ങളും.

## ഭൂമിശാസ്ത്രം
അറ്റ്കയുടെ അക്ഷാംശ രേഖാംശങ്ങൾ 52°11′57″N 174°12′48″W (52.199271, -174.213398) ആണ്. അമേരിക്കൻ ഐക്യനാടുകളുടെ സെൻസസ് ബ്യൂറോയുടെ കണക്കുകൾ പ്രകാരം ഈ കുഗ്രാമത്തിന്റെ വിസ്തൃതി 36.2 സ്ക്വയർ മൈലാണ് (94 km2) അറ്റ്ക നിലനില്ക്കുന്നത് സജീവ അഗ്നിപർവ്വത മേഖലയിലാണ്. അറ്റകയിലെ ഏറ്റവും ഉയർന്ന ഭാഗം കൊറോവിൻ അഗ്നിപർവതമാണ്. ഇത് 2006 ലാണ് അവസാനം പൊട്ടിത്തെറിച്ചത്.

## അവലംബം
വർഗ്ഗം:അലാസ്കയിലെ പട്ടണങ്ങൾ
ജയിംസ് ബുക്കാനൻ

അമേരിക്കൻ ഐക്യനാടുകളുടെ 15ആമത്തെ പ്രസിഡന്റായിരുന്നു **ജയിംസ് ബുക്കാനൻ (James Buchanan ) .**
## അവലംബം

വർഗ്ഗം:അമേരിക്കൻ പ്രസിഡണ്ടുമാർ
ആഫ്രിക്കൻ വയലറ്റ്

മഞ്ഞ, ക്രീം, പിങ്ക്, നീല, ചുവപ്പ് എന്നീ നിറങ്ങളിൽ അപൂവ്വമായി ഇരട്ട നിറങ്ങളും വെൽവെറ്റുപോലെ മാർദ്ദവമേറിയ ഇതളുകളും പിങ്ക്, പച്ച വരകളോടുകൂടിയ രോമാവൃതമായ ഇലകളും ഉള്ള ഒരു ചെറു ഉദ്യാനസസ്യ ഇനമാണ് **ആഫ്രിക്കൻ വയലറ്റ്** എന്ന പേരിൽ അറിയപ്പെടുന്ന  സൈന്റ്പോളിന. വിത്തുകൾ ഉപയോഗിച്ചും ചെടിയുടെ ചുവട്ടിൽ നിന്നും വളരുന്ന തൈകൾ ഉപയോഗിച്ചും ഇലത്തണ്ട് മുറിച്ച് നട്ടും വംശവർദ്ധനവ് നടത്താവുന്ന ഒരു സസ്യമാണിത്. പൂക്കളുടെ നിറം, ഘടന, ഇതളുകളുടെ എണ്ണം, ഇലകളുടെ വലിപ്പം, അരികുകളുടെ ആകൃതി എന്നിവയിൽ വളരെയധികം വൈവിദ്ധ്യം പുലർത്തുന്ന ഉദ്യാനസസ്യമാണിത്.

## പഴയപേരും പുതിയ പേരും
**Old name vs. current name**

* *[[Saintpaulia amaniensis]]* = *S. ionantha* ssp. *grotei*
* *[[Saintpaulia brevipilosa]]* = *S. ionantha* ssp. *velutina*
* *[[Saintpaulia confusa]]* = *S. ionantha* ssp. *grotei*
* *[[Saintpaulia difficilis]]* = *S. ionantha* ssp. *grotei*
* *[[Saintpaulia diplotricha]]* = *S. ionantha* ssp. *ionantha* var. *diplotricha*
* *[[Saintpaulia grandifolia]]* = *S. ionantha* ssp. *grandifolia*
* *[[Saintpaulia grotei]]* = *S. ionantha* ssp. *grotei*
* *[[Saintpaulia intermedia]]* = *S. ionantha* ssp. *pendula*
* *[[Saintpaulia magungensis]]* = *S. ionantha* ssp. *grotei*
* *[[Saintpaulia magungensis]]* var. *minima* = *S. ionantha* ssp. *grotei*
* *[[Saintpaulia magungensis]]* var. *occidentalis* = *S. ionantha* ssp. *occidentalis*
* *[[Saintpaulia nitida]]* = *S. ionantha* ssp. *nitida*
* *[[Saintpaulia orbicularis]]* = *S. ionantha* ssp. *orbicularis*
* *[[Saintpaulia pendula]]* = *S. ionantha* ssp. *pendula*
* *[[Saintpaulia pendula]]* var. *kizarae* = *S. ionantha* ssp. *pendula*
* *[[Saintpaulia rupicola]]* = *S. ionantha* ssp. *rupicola*
* *[[Saintpaulia tongwensis]]* = *S. ionantha* ssp. *ionantha* var. *ionantha*
* *[[Saintpaulia velutina]]* = *S. ionantha* ssp. *velutina*

## അവലംബം

വർഗ്ഗം:ഉദ്യാന സസ്യങ്ങൾ
തോഗിയാക്, അലാസ്ക

**തോഗിയാക്**, ദില്ലിങ്ഘാം സെന്സസ് ഏരിയായിലുള്ള അലാസ്ക സംസ്ഥാനത്തെ ഒരു രണ്ടാം തരം പട്ടണമാണ്. 2010 ലെ സെൻസസ് അനുസരിച്ച് ഇവിടുത്തെ ജനസംഖ്യ 817 ആയി കണക്കാക്കിയിരിക്കുന്നു.

## ഭൂമിശാസ്ത്രം

തോഗിയാക് ഉൾക്കടലിലാണ് പട്ടണം സ്ഥിതി ചെയ്യുന്ന പട്ടണത്തിന്റെ അക്ഷാംശ രേഖാംശങ്ങൾ 59°3′33″N 160°22′59″W (59.059134, -160.383186) ആണ്. പട്ടണം ദില്ലിങ്ഘാമിന് 67 മൈൽ (108 കി.മീ.) പടിഞ്ഞാറായിട്ടാണ്. തോഗിയാക് ദേശീയ വന്യമൃഗസംരക്ഷണകേന്ദ്രത്തിനുള്ളിലായാണ് പട്ടണം. വാൽറസ് ഐലന്റ് ഗെയിം സാങ്ച്വറിയിലേയ്ക്കുള്ള പ്രവേശനമാർഗ്ഗം ഇതുവഴിയാണ്. വേനൽക്കാലത്തെ ശരാശരി താപനില 37 മുതൽ 66°F (3 മുതൽ 19 °C) വരെയാണ്. ശൈത്യകാലത്തെ താപനില −45 മുതൽ 30 °F (−43 മുതൽ −1 °C) വരെയാണ്. ഐക്യനാടുകളുടെ സെൻസസ് ബ്യൂറോയുടെ കണക്കുകളനുസരിച്ച് പട്ടണത്തിന്റെ ആകെ വിസ്തൃതി 226.3 സ്ക്വയർ മൈലാണ് (586.0 km2).

## അവലംബം

വർഗ്ഗം:അലാസ്കയിലെ പട്ടണങ്ങൾ
പ്ലാറ്റിനം, അലാസ്ക

അമേരിക്കൻ ഐക്യനാടുകളിലെ അലാസ്ക സംസ്ഥാനത്തുള്ള ബെഥേൽ സെൻസസ് പ്രദേശത്തെ ഒരു പട്ടണമാണ് **പ്ലാറ്റിനം**. 2010 ലെ യു.എസ്. സെൻസസ് പ്രകാരം ഈ പട്ടണത്തിലെ ജനസംഖ്യ 61 ആണ്. 

## ഭൂമിശാസ്ത്രം

പ്ലാറ്റിനം പട്ടണത്തിന്റെ അക്ഷാംശ രേഖാംശങ്ങൾ 59°0′25″N 161°48′55″W (59.006890, −161.815290) ആണ്. അമേരിക്കൻ ഐക്യനാടുകളുടെ സെൻസസ് ബ്യൂറോയുടെ കണക്കുകൾ പ്രകാരം പട്ടണത്തിന്റെ ആകെ വിസ്തൃതി 44.7 സ്ക്വയർ മൈലാണ്(116 km2). ഇതിൽ 44.6 സ്ക്വയർ മൈൽ (116 km2) കരഭാഗവും ബാക്കി 0.1 സ്ക്വയർ മൈൽ (0.26 km2)  ഭാഗം ജലവും ഉൾപ്പെട്ടിരിക്കുന്നു.

## അവലംബം
കുഴൽപ്പുഴു

നെല്ലിനെ ആക്രമിക്കുന്ന ഒരു നിശാശലഭത്തിന്റെ ലാർവ്വയാണ് **കുഴൽപ്പുഴു** (Rice case worm).  കുഴൽപ്പുഴു വെള്ളത്തിൽ ജീവിക്കുന്ന കീടമാണ്. ഇവ നെല്ലോല മുറിച്ചുണ്ടാക്കുന്ന കുഴലുകൾക്കുള്ളിലിരുന്ന് ഇലയുടെ അടിവശത്ത് തൂങ്ങിക്കിടന്ന് ഇലകളിലെ ഹരിതകം കാർന്നുതിന്നുന്നു. ഇതിന്റെ ഫലമായി നെല്ലോലകൾ വെളുത്തുപോകുന്നു. 

## ജീവിതചക്രം
ഇതു മഴക്കാലത്തും വെള്ളം കെട്ടിനിൽക്കുന്ന പാടത്തും ഉള്ള ഇളംചെടികളിൽ മാത്രം കാണുന്ന ഒരു കീടമാണ്. ഇവയുടെ ശലഭങ്ങൾ ഇലകളിലും തണ്ടുകളിലുമായാണ് മുട്ടയിടുന്നത്. മുട്ടവിരിഞ്ഞിറങ്ങുന്ന പുഴുക്കൾ നെല്ലോല മുറിച്ചെടുത്ത് കുഴലുണ്ടാക്കി അതിനുള്ളിലിരുന്ന് കുഴലും വഹിച്ച് നീങ്ങുന്നു. പുഴുക്കൾക്ക് വെള്ളത്തിലടങ്ങിയിരിക്കുന്ന വായു മാത്രമേ ശ്വസിക്കാനാകൂ. അതിനാൽ വെള്ളക്കെട്ടുള്ള പാടങ്ങളിൽ ഇവയുടെ ഉപദ്രവം കൂടുതലായിരിക്കും. ആക്രമണവിധേയമായ നെൽച്ചെടി മുഴുവൻ കുറ്റിയായി വിളറിവെളുത്തുപോകുന്നു. ഈ ശലഭത്തിന്റെ സമാധിയും കുഴലിനുള്ളിലാണ്.

## പ്രതിരോധം
പുഴുവിന്റെ ആക്രമണം കണ്ടാലുടൻ നെൽപ്പാടത്തെ വെള്ളം നാല്പത്തെട്ടു മണിക്കൂർ നേരം വാർത്തുകളയണം. വ്യാപകമാവുന്ന പ്രദേശങ്ങളിൽ ഏക്കർ ഒന്നിന്‌ 100 കിലോ അറക്കപ്പൊടി അല്ലെങ്കിൽ ഉമിയിൽ അര ലിറ്റർ മണ്ണെണ്ണ ചേർത്ത്‌ നന്നായി ഇളക്കിയശേഷം നെൽപ്പാടത്ത്‌ വിതറി കൊടുക്കുന്നത് നല്ലതാണ്. ക്ലോറോൻ നിപ്പോൾ എന്ന അവശിഷ്‌ട വീര്യം കുറഞ്ഞ തരി രൂപത്തിലുള്ള കീടനാശിനി ഏക്കർ ഒന്നിന്‌ നാല്‌ കിലോ എന്ന തോതിൽ വെള്ളം കളഞ്ഞതിന്‌ ശേഷം വിതറ കൊടുക്കാം. കീടശല്യം തുടർച്ചയായി കാണുന്ന പാടങ്ങളിൽ കീടത്തെ ചെറുത്തുനിക്കാൻ കഴിവുള്ള വിത്തിനമായ -ഭാഗ്യാ- കൃഷി ചെയ്യണം.

## അവലംബം

## പുറത്തേയ്ക്കുള്ള കണ്ണികൾ
* Crop Protection :: Pest of paddy -Rice case worm: Nymphula depunctalis 
*  Rice caseworm  
* Insect Pest Information
* Rice Caseworm (Nymphula Depunctalis): Life Cycle, Nature and Distribution 

വർഗ്ഗം:നെല്ലിന്റെ കീടങ്ങൾ
വർഗ്ഗം:നിശാശലഭങ്ങൾ
സീബ്ര സ്രാവ്

തീര കടൽവാസിയായ ഒരു മൽസ്യമാണ് **സീബ്ര സ്രാവ് ** അഥവാ **Zebra Shark (Leopard Shark). ** . ഐ യു സി എൻ പട്ടികപ്രകാരമുള്ള പരിപാലന സ്ഥിതി വംശനാശ സാദ്ധ്യതയുള്ള ജീവികൾ എന്നാണ്.

## ശരീര ഘടന
2.5 മീറ്റർ വരെ നീളം വെക്കുന്ന സ്രാവാണ് ഇവ. പ്രായപൂർത്തി ആവുന്നതിനു മുൻപ്പ് കടും തവിട്ടു നിറത്തിൽ ഉള്ള മേൽ ഭാഗവും ഇളം മഞ്ഞ നിറത്തിൽ കിഴ്‌ഭാഗവും കാണുന്നു, ശരീരത്തിൽ മഞ്ഞ നിറത്തിൽ ഉള്ള പുള്ളികളും വരകളും കാണാം . പ്രായപൂർത്തി ആയി ഉദ്ദേശം അമ്പതു മുതൽ തൊണ്ണൂറു സെന്റീ മീറ്റർ നീളം വെക്കുമെന്ന നേരം ഇളം നിറം കൂടുതൽ ഇരുണ്ടു തുടങ്ങും .

## ആവാസ വ്യവസ്ഥ
പവിഴ പുറ്റുകളും കടലിലെ മണൽ തിട്ടകളും ആണ് ഇവയുടെ ഇഷ്ട വാസ സ്ഥലം . ഇൻഡോ പസിഫിക് സമുദ്രത്തിലെ പവിഴ പുറ്റുകളിൽ ആണ് ഇവയെ സാധാരണ കാണുന്നത്. 
## കുടുംബം
ഇവ കാർപെറ്റ് സ്രാവുകളുടെ കുടുംബത്തിൽ ഉള്ളവയാണ് . മുട്ടയിടുന്ന ഇനത്തിൽ പെട്ട സ്രാവാണ് ഇവ.

## അവലംബം

## ഇതും കാണുക
കേരളത്തിലെ മൽസ്യങ്ങളുടെ പട്ടിക
വർഗ്ഗം:സ്രാവുകൾ
സവൂൻഗ, അലാസ്ക

സവൂൻഗ എന്ന സ്ഥലം നോം സെൻസസ് ഏരിയായിലുള്ള അമേരിക്കൻ സ്റ്റേറ്റായ അലാസ്കയിലെ ഒരു പട്ടണമാണ്. ഇത് ബെറിംഗ് കടലിൽ സെൻറ് ലോറൻസ് ദ്വീപിലാണ് സ്ഥിതി ചെയ്യുന്നത്. ഇവിടുത്തെ ജനസംഖ്യ കേവലം 671 മാത്രമാകുന്നു. സവൂൻഗ 1969 ലാണ് ഒരു പട്ടണമായി സംയോജിപ്പിക്കപ്പെട്ടത്. പട്ടണത്തിന്റെ പ്രാദേശിക സമ്പദ്ഘടന വാൽറസ്, സീലുകൾ, തിമിംഗിലങ്ങൾ എന്നവയുടെ വേട്ടയെ ആശ്രയിച്ചാണിരിക്കുന്നത്. പട്ടണം"Walrus Capital of the World" എന്നാണറിയപ്പെടുന്നതു തന്നെ. 1963 വരെ നായ്ക്കൾ വലിക്കുന്ന ഹിമശകടമുപയോഗിച്ചുള്ള (dogsled) ഒരു താപാൽ സർവ്വീസ് പ്രവർത്തിച്ചിരുന്നു.

## ഭൂമിശാസ്ത്രം
ബെറിംഗ് കടലിൽ സെന്റ് ലോറന്സ് ദ്വീപിൻറെ വടക്കെ തീരത്തു സ്ഥിതി ചെയ്യുന്ന സവൂൻഗയുടെ അക്ഷാംശ രേഖാംശങ്ങൾ 63°41′48″N 170°27′39″W (63.696732, -170.460907) ആണ്. ഇവിടെ നിന്നും 63 കിലോമീറ്റർ (39 മൈൽ) തെക്കുകിഴക്കായിട്ടാണ് ഗാംബെൽ പട്ടണം.

വർഗ്ഗം:അലാസ്കയിലെ പട്ടണങ്ങൾ
മലബാർ മുളവാലൻ

ശരീരത്തിന് കറുപ്പും നീലയും നിറമുള്ള പാൽത്തുമ്പി കുടുംബത്തിൽ ഉള്ള ഒരു മുളവാലൻ സൂചിത്തുമ്പിയാണ് **മലബാർ മുളവാലൻ** . 

ചിറകിലെ പൊട്ടിന്റെ ആകൃതിയും തലയുടെ കീഴ്ഭാഗത്തെ കറുപ്പു നിറവും ഇവയെ തിരിച്ചറിയുവാൻ സഹായിക്കുന്നു. കാനനവാസിയായ ഈ മുളവാലൻ തുമ്പിയെ അപൂർവ്വമായി നാട്ടിൻ പുറങ്ങളിലെ കുന്നുകളിലും സമതല പ്രദേശങ്ങളിലും കണ്ടെത്തിയിട്ടുണ്ട്. പാലക്കാട് ചുരത്തിന് തെക്കോട്ട് ഈ തുമ്പി വളരെ അപൂർവ്വമാണ്. ഇടതൂർന്ന കാടുകളിലെ ചെറിയ അരുവികളിലാണ് ഇവയെ കാണാൻ കഴിയുന്നത്. ചെറിയ കൂട്ടങ്ങളായും കാണാം. ഇളം നീല കണ്ണുകളുടെ മുകൾ ഭാഗം ഇരുണ്ട നീലനിറമാണ്. പിൻ കഴുത്തിന് ഇരുണ്ട നീല നിറത്തിലുള്ള ചെറിയ പൊട്ടുകളുമുണ്ട്. കറുത്ത നിറമുള്ള ഉരസ്സിന്റെ വശങ്ങളിൽ ഇളം നീല നിറത്തിലുള്ള നേർത്ത വരകളുണ്ട്. കറുത്ത നിറമുള്ള ഉദരത്തിൽ ഇളം നീല നിറത്തിലുള്ള ചെറിയ വളയങ്ങളുണ്ട്. സുതാര്യമായ ചിറകുകളാണ് ഈ തുമ്പിയ്ക്കുള്ളത്. പെൺതുമ്പി കാഴ്ചയിൽ ആൺതുമ്പികളെ പോലെയാണെങ്കിലും ശരീരത്തിലെ നീല നിറത്തിനു പകരം മഞ്ഞ കലർന്ന പച്ചയായിരിക്കും. വെയിലിനോട് പൊതുവേ താത്പര്യമില്ലാത്തവർ ആണ് ഇവർ. പെൺതുമ്പികളെ അപൂർവ്വമായാണ് ജലാശയത്തിനരികിൽ കാണുവാൻ കഴിയുന്നത്. ആൺതുമ്പികൾ ജലാശയത്തിലേക്ക് ചാഞ്ഞുനിൽക്കുന്ന ചെടികളുടെ ഇലകളിൽ ഇരിക്കുവാൻ ഇഷ്ടപ്പെടുന്നു. ഒഴുക്കുള്ള ജലാശയത്തിലാണ് ഇവ മുട്ടയിടാറുള്ളത്.

## ഇതും കാണുക
* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:സൂചിത്തുമ്പികൾ
വർഗ്ഗം:കേരളത്തിലെ തുമ്പികൾ
യേശുക്രിസ്തുവിന്റെ സുവിശേഷം

പോർച്ചുഗീസ് സാഹിത്യക്കാരനും നോബേൽ സാഹിത്യ ജേതാവുമായ ഹൊസേ സരമാഗോയുടെ നോവലാണ് ***ദ ഗോസ്പൽ അക്കോഡിംങ്ങ് ടു ജീസസ്സ് ക്രൈസ്റ്റ്*** ( The Gospel According to Jesus Christ ) അഥവാ ***യേശു ക്രിസ്തുവിന്റെ സുവിശേഷം***. 
ബൈബിളിലെ യേശുവിനെ കാല്പനികമായി പുന:സൃഷ്ടിക്കുകയാണ് സർമാഗോ ഈ നോവലിൽ. വികാരവിക്ഷോഭങ്ങളും, മനുഷ സഹജമായ ദൗർബല്യങ്ങളും ശങ്കകളുമൊക്കയുള്ള ഒരു പച്ച മനുഷ്യനാണ് നോവലിലെ യേശു.  ക്രൈസ്തവ വിശ്വാസികളുടെ,  പ്രത്യേകിച്ച് റോമൻ കത്തോലിക്ക സഭയുടെ കടുത്ത വിമർശനങ്ങളും,പുസ്തക പ്രേമികളിൽ നിന്നും ധാരാളം അനുമോദനങ്ങളും നേടിയ കൃതിയാണിത്. 
## കഥാസാരം
ഏതൊരു സ്ത്രീയെപൊലെ തന്നെ മറിയം ഗർഭിണിയാവുന്നു. താൻ ഗർഭിണി ആണെന്നറിഞ്ഞ മറിയമിന്റെ അടുക്കൽ ഒരു മാലാഖ (ആട്ടിടയ വേഷത്തിൽ )എത്തി അനുഗ്രഹം അറിയിക്കുന്നു.
പൂർണ്ണ ഗർഭിണിയായ മറിയവും ജോസഫും കാനേഷുമാരിയ്ക്കായി ബത്ത്ലെഹേമിലെത്തുന്നു. അന്തിയുറങ്ങാൻ കന്നു കാലികൾ അഭയം പ്രാപിക്കാറുള്ള ഒരു ഗുഹ അവർക്ക് ആരോ തരപ്പെടുത്തികൊടുക്കുന്നു. അവിടെ മറിയം പ്രസവിക്കുന്നു. പാലും വെണ്ണയും റൊട്ടിയുമായി സമീപസ്തരായ ആട്ടിടയന്മാർ അവരെ കാണാനെത്തുന്നു. ആ കൂട്ടത്തിൽ അനുഗ്രഹം അറിയിച്ച മാലാഖയായ ആട്ടിടയനുമുണ്ട്.
പ്രസവത്തെതുടർന്നുള്ള ആഴച്ചകളിൽ ജോസഫ് യറുശലേം ദേവലായത്തിന്റെ പണിയിൽ ഏർപ്പെടുന്നു. അവിടെ വച്ച് ബത്ത്ലെഹേമിലെ പൈതങ്ങളെ കൊല്ലാൻ ഹെരോദിന്റെ കല്പനയെക്കുറിച്ച് ജോസഫ് മനസ്സിലാക്കുന്നു. പരിഭ്രാന്തനായ ജോസഫ് ബെത്ത്ലെഹമിലെ പ്രസവ ഗുഹയിലേക്ക് ഓടിയെത്തുന്നു. ആരും കാണാതിരിക്കാൻ വേണ്ടി കുറുക്കു വഴിയാണ് ഇതിനായി തിരിഞ്ഞെടുത്തത്.  മറ്റ് മാതാപിതാക്കളയോ, സ്വന്തം  ബന്ധുക്കളയൊ പോലും ജോസഫ് വരാനിരിക്കുന്ന ആപത്തിനെക്കുറിച്ച് അറിയിക്കുന്നില്ല. ഇരുപത്തഞ്ച്  ആൺപൈതങ്ങൽ കശാപ്പ് ചെയ്യപ്പെടുന്നു.
ശിഷ്ട ജീവിതം മുഴുവൻ ഈ പ്രവൃത്തി ജോസഫിനെ വേട്ടയാടുന്നു. പേടിസ്വപനങ്ങളും കുറ്റബോധവും അയാളെ കീഴടക്കുന്നു.
റോമാ സാമ്രാജ്യത്തിനെതിരായ  വിപ്ലവത്തിൽ പങ്കെടുത്തെന്ന തെറ്റിദ്ധാരണയിൽ ജോസഫ് തടവിലാവുന്നു .കലാപക്കാരനായ ഒരു അയൽവാസിയെ രക്ഷിക്കാനുള്ള ശ്രമത്തിൽ ജോസഫ് ചെയ്യാത്ത കുറ്റത്തിനു    കലാപക്കാരിക്കുള്ള വധശിക്ഷയ്ക്ക് പാത്രമാവുന്നു. പിൽക്കാലത്തെ യ്ശുവിനെ പോലെ ജോസഫും 33ആംവയസ്സിലാണ്. ക്രൂശിക്കപ്പെടുന്നത്. നിരപരാധിയായ ജോസഫിന്റെ മകനാണ് പിൽക്കാലത്ത് വിപ്ലവക്കാരിയാവുന്നത് എന്ന് നാം കാണുന്നു .തന്റെ പിതാവിന്റെ ക്രൂശിത ശരീരം കണ്ട യേശുവിനെ പിന്നീട് പേടി സ്വപനങ്ങൾ വേട്ടയാടുന്നു.
ജോസഫിന്റെ മരണത്തെതുടർന്ന് 12 വയസ്സുള്ള യേശു നാടു വിടുന്നു. ഒരാട്ടിടയനുമായി സമ്പർക്കത്തിലാവുന്നു. അയാളുമായി മലഞ്ചെരുവുകളിലും ഗ്രാമപ്രദേശത്തുമായി ആടിനെ മേയിച്ച് കഴിയുന്നു. ഈ ആട്ടിടയൻ സാത്താനാണ്. 
യേശുവും മഗ്ദലമറിയവും തമ്മിലുള്ള പ്രണയവും വേഴ്ച്ചയും ചിത്രീകരിക്കുന്നത് കൂടാതെ ചാരിത്രവതിയായ മാർത്തെയേയും കൊണ്ടു വരുന്നു. സൽസ്വഭാവിയും കന്യകയും ആയ താൻ  യേശുവിന്റെ സുഹൃത്ത്മാത്രമായിരിക്കുകയും വേശ്യയായിരുന്ന തന്റെ സഹോദരി യേശുവിന്റെ കമിതാവ് ആയിരിക്കുകയും ചെയ്യുന്നത് മാർത്തയ്ക്ക് സഹിക്കുന്നില്ല. യേശുവിന്റെ ന്യായീകരണം വില പോവുന്നുമില്ല.
ദിവ്യാൽഭുതങ്ങളും , പ്രബോധനവും ആയി നടക്കുന്ന യേശു പലതവണ അറസ്റ്റ് ചെയ്യപ്പെടുന്നുണ്ട്. എന്നാൽ തന്റെ മരണം എങ്ങെനായിരിക്കുമെന്ന് സ്വയം തിരഞ്ഞെടുക്കുന്നതിലൂടെ യേശു ദൈവ ഹിതത്തെ തെറ്റിക്കുന്നു. തന്റെ മരണത്തിനു ശേഷം തന്റെ പേരിൽ നൂറ്റാണ്ടുകളോളം കൊലകളും കഷ്ടപ്പെടുത്തലുകളും പീഡനമുറകളും എല്ലാം  ഉണ്ടാവും എന്ന് യേശു  തിരിച്ചറിയുന്നു.
യേശുവിന്റെ അവസാന വചനങ്ങൾ ഇവയാണ് “ ജനങ്ങളേ അവൻ (ദൈവം)  ചെയ്യുന്നതെന്ത് എന്ന് അവൻ അറിയുന്നില്ല അവനോട് പൊറുക്കുക “
## അവലംബം
പുസ്തക പഠനം 

വർഗ്ഗം:നോവലുകൾ
വർഗ്ഗം:പോർച്ചുഗീസ് നോവലുകൾ
വർഗ്ഗം:പോർച്ചുഗീസ് ഭാഷാനോവലുകൾ
വർഗ്ഗം:ചരിത്ര നോവലുകൾ
വർഗ്ഗം:20-ആം നൂറ്റാണ്ടിലെ നോവലുകൾ
വയനാടൻ മുളവാലൻ

ശരീരത്തിന് കറുപ്പിൽ ഇളം നീല നിറമുള്ള പാൽത്തുമ്പി കുടുംബത്തിൽ ഉള്ള ഒരു ചെറിയ മുളവാലൻ സൂചിത്തുമ്പിയാണ് **വയനാടൻ മുളവാലൻ** .

ചിറകിലെ പൊട്ടിന്റെ ആകൃതിയും, തലയുടെ കീഴ്ഭാഗത്തെ നീലനിറവും ഇതിനെ തിരിച്ചറിയാൻ സഹായിക്കും. മുളവാലൻ തുമ്പികളിൽ ഏറ്റവും ചെറിയ തുമ്പിയാണിത്. പശ്ചിമ ഘട്ടത്തിൽ മാത്രം കാണുന്ന ഈ തുമ്പി വളരെ താഴ്ന്ന പ്രദേശങ്ങളിലുള്ള അരുവികളിലാണ് കൂടുതലായി കണ്ടുവരുന്നത്. കണ്ണുകളുടെ മുകൾഭാഗം കറുപ്പും കീഴ്ഭാഗം ഇളം നീല നിറവുമാണ്. തലയുടെ മുൻ ഭാഗത്തിന് തെളിഞ്ഞ നീല നിറം. കഴുത്തിനും ഉരസ്സിനും തിളങ്ങുന്ന കറുത്ത നിറം. ഉരസ്സിന്റെ വശങ്ങളിലായി ഇളം നീല നിറത്തിലുള്ള നേർത്ത വരകളുണ്ട്. കാലുകൾ ഇളം തവിട്ട് നിറത്തിലോ മഞ്ഞ കലർന്ന വെള്ളനിറത്തിലോ ആയിരിക്കും. കറുത്ത ഉദരത്തിന്റെ മൂന്ന് മുതൽ ഏഴ് വരെയുള്ള ഖണ്ഡങ്ങളിൽ ഇളം നീല നിറത്തിലുള്ള വളയങ്ങളുണ്ട്. അവസാനത്തെ മൂന്നു ഖണ്ഡങ്ങൾക്ക് ഇളം നീല നിറമാണ്. കാഴ്ചയിൽ ഇവയുടെ ആൺതുമ്പികളെ പോലെയാണെങ്കിലും ഇളം നീല നിറത്തിനു പകരം മഞ്ഞ കലർന്ന പച്ച നിറമാണ്. ഒഴുക്കുള്ള അരുവികളിലാണ് ഇവ മുട്ടയിടാറുള്ളത്. ജലാശയത്തിനരികെ തണലുള്ള പ്രദേശങ്ങളിലിരിക്കാനാണ് ഇഷ്ടപ്പെടുന്നത്. ഇണചേരുവാൻ മാത്രമാണ് പെൺതുമ്പികൾ ജലാശയത്തിനരികിൽ വരുന്നത്.ഇവയെ ചെറിയ കൂട്ടങ്ങളായും കാണുവാൻ സാധിക്കും.

## ഇതും കാണുക
* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:സൂചിത്തുമ്പികൾ
വർഗ്ഗം:കേരളത്തിലെ തുമ്പികൾ
ഈസ്റ്റേൺ യൂണിവേഴ്സിറ്റി കൂട്ടക്കൊല

1990 സെപ്തംബർ അഞ്ചാം തീയതി ശ്രീലങ്കയിലെ ഈസ്റ്റേൺ സർവ്വകലാശാലയിൽ അഭയാർത്ഥികളായി കഴിഞ്ഞിരുന്ന 158 തമിഴ് വംശജരെ  ശ്രീലങ്കൻ സൈന്യം കൂട്ടക്കൊല ചെയ്ത സംഭവത്തേയാണ് **ഈസ്റ്റേൺ യൂണിവേഴ്സിറ്റി കൂട്ടക്കൊല** അല്ലെങ്കിൽ **വന്തരമുലൈ ക്യാംപസ് കൂട്ടക്കൊല** എന്നറിയപ്പെടുന്നത്. ബ്ലാക്ക് സെപ്തംബർ എന്നറിയപ്പെട്ട തമിഴ് വംശജർക്കെതിരേ നടന്ന കൂട്ടക്കൊലകളുടെ ഭാഗമായിരുന്നു ഇത്. സംഭവത്തിനു ശേഷം ശ്രീലങ്കൻ സർക്കാർ അന്വേഷണം പ്രഖ്യാപിച്ചുവെങ്കിലും, ആരും തന്നെ കുറ്റക്കാരെന്നു കണ്ടെത്തുകയോ ശിക്ഷിക്കപ്പെടുകയോ ചെയ്തിരുന്നില്ല.
## പശ്ചാത്തലം
ശ്രീലങ്കൻ സർക്കാരും വിമതസേനയായ എൽ.ടി.ടി.ഇ യും തമ്മിലുള്ള ഒത്തു തീർപ്പു ചർച്ചകൾ വിഫലമായതിനേതുടർന്ന് വിമതരെ ഇല്ലാതാക്കാൻ ശ്രീലങ്കൻ സൈന്യത്തിന്റെ നേതൃത്വത്തിൽ ശ്രമം തുടങ്ങി. ബാറ്റിക്കളാവോ ജില്ല ഉൾപ്പെടുന്ന പടിഞ്ഞാറൻ പ്രവിശ്യയിലാണ് സൈന്യം കൂടുതൽ ആക്രമണം നടത്തിയത്.
## കൂട്ടക്കൊല
വന്തരമുലൈ, സുങ്കൻകേണി, കരുവക്കേണി തുടങ്ങിയ ഗ്രാമങ്ങളിലെ ജനങ്ങൾ സൈന്യത്തിന്റെ ഇടപെടൽ മൂലം ഈസ്റ്റേൺ യൂണിവേഴ്സിറ്റിയിലെ അഭയാർത്ഥി ക്യാംപിലേക്കു കൂട്ടമായി പലായനം ചെയ്തു.  ഗ്രാമങ്ങിളേക്കു വന്ന സൈന്യം  യാതൊരു പ്രകോപനവുമില്ലാതെ ജനങ്ങൾക്കു നേരെ തുടർച്ചയായി നിറയൊഴിക്കുകയായിരുന്നു. മൃതശരീരങ്ങൾ മാന്യമായി അടക്കം ചെയ്യാൻ പോലും മുതിരാതെ ബുൾഡോസർ ഉപയോഗിച്ചു മറവു ചെയ്യുകയായിരുന്നു. ഏഴു ദിവസം കൊണ്ട് ക്യാംപിലെ അഭയാർത്ഥികളുടെ എണ്ണം അരലക്ഷം കവിഞ്ഞു.

ഒമ്പതാം ദിവസം യൂണിവേഴ്സിറ്റി ക്യാംപിലേക്കു ഒഴിഞ്ഞ രണ്ടു ബസ്സുകളുമായി വന്ന സൈന്യം, ക്യാംപിൽ നിന്നും 138 പേരെ തിരഞ്ഞു പിടിച്ച് ബസ്സുകളിൽ കയറ്റി കൊണ്ടുപോയി. അവരെ കൊണ്ടുപോകരുതെന്നു മാതാപിതാക്കളും മറ്റുള്ളവരും കേണപേക്ഷിച്ചെങ്കിലും, സൈനിക അധികാരികൾ ചെവിക്കൊണ്ടില്ല. അടുത്തുള്ള സൈനിക ക്യാംപുകളിൽ ഈ 138 പേരെക്കുറിച്ച് ബന്ധുക്കൾ അന്വേഷിച്ചുവെങ്കിലും, ആർക്കും കാണാതായവരെക്കുറിച്ചു യാതൊരു വിവരവും ഉണ്ടായിരുന്നില്ല. ഈ അറസ്റ്റിനു ദൃക്സാക്ഷികളായ ചിലരേയും അന്യായമായി കുറേ ദിവസം അറസ്റ്റു ചെയ്തു തടങ്കലിൽ വച്ചു.

138 പേരെ അറസ്റ്റു ചെയ്തതിനു തൊട്ടുപിന്നാലെ അടുത്ത ദിവസം 16 പേരേ കൂടേ സൈന്യം യൂണിവേഴ്സിറ്റി ക്യാംപിൽ നിന്നും അറസ്റ്റു ചെയ്തു കൊണ്ടുപോയി. ഇതിനു പിന്നാലെ ക്യാംപ് അടച്ചു പൂട്ടാൻ എൽ.ടി.ടി.ഇ സർക്കാരിനോടാവശ്യപ്പെട്ടു. ക്യാംപിൽ അവശേഷിക്കുന്നവരോട് തൊട്ടടുത്തുള്ള കാടുകളിൽ ഒളിക്കാൻ എൽ.ടി.ടി.ഇ നിർദ്ദേശം നൽകി. കാടുകളിൽ അഭയം തേടാൻ ശ്രമിച്ച കുറേയേറെ ആളുകളെ ശ്രീലങ്കൻ സൈന്യം വ്യോമാക്രമണത്തിലൂടെ കൊലപ്പെടുത്തി. ശേഷിച്ചവർ കുറേ കാലം കാടുകളിൽ ഒളിവിൽ കഴിഞ്ഞ ശേഷം, തിരികെ സ്വന്തം ഗ്രാമങ്ങളിലേക്കു മടങ്ങി.

## സർക്കാർ അന്വേഷണം
സംഭവത്തെക്കുറിച്ചന്വേഷിക്കാൻ ശ്രീലങ്കൻ പ്രസിഡന്റ് ചന്ദ്രിക കുമാരതുംഗെ ഒരു മൂന്നംഗ കമ്മീഷനെ നിയോഗിച്ചു. 1997 സെപ്തംബറിൽ കമ്മീഷൻ തങ്ങളുടെ അന്തിമ റിപ്പോർട്ട് പ്രസിഡന്റിനു സമർപ്പിച്ചു. അന്വേഷണ കമ്മീഷന്റെ റിപ്പോർട്ടു പ്രകാരം യൂണിവേഴ്സിറ്റ് അഭയാർത്ഥി ക്യാംപുകളിൽ നിന്നും സൈന്യം അറസ്റ്റു ചെയ്തുകൊണ്ടുപോയവർ തിരികെ എത്താത്തവിധം അപ്രത്യക്ഷരായി എന്നു പറയുന്നു.

## അവലംബം

വർഗ്ഗം:ശ്രീലങ്കയിലെ കൂട്ടക്കൊലകൾ
വർഗ്ഗം:ഇരുപതാം നൂറ്റാണ്ടിലെ കൂട്ടക്കൊലകൾ
മാത്ത്യു കൊടുങ്കാറ്റ്

ലഘുചിത്രം
**മാത്ത്യു കൊടുങ്കാറ്റ്**, 2007ലെ ഫെലിക്സ് കൊടുങ്കാറ്റിനു ശേഷം കാറ്റഗറി 5ൽ പെടുന്ന അതിശകതമായതും കൂടുതൽകാലം നിലനിന്നതുമായ അപകടകാരിയായ അത്‌ലാന്റിക്ക് കൊടുങ്കാറ്റ് ആണ്.  പതിനാലമാതായി പേരിട്ട കാറ്റും അഞ്ചാമത്തെ കൊടുങ്കാറ്റും 2016ലെ അത്‌ലാന്റിക് കൊടുങ്കാറ്റ് സീസണിൽ രണ്ടാമത്തേതുമായ മാത്ത്യു കൊടുങ്കാറ്റ്, അതിയായ നാശം വിതയ്ക്കുന്നതും കൂടുതൽകാലം നിലനിൽക്കുന്ന ട്രോപ്പിക്കൽ കൊടുങ്കാറ്റും അത്‌ലാന്റിക്കിനു കുറുകെയുള്ള അതിന്റെ യാത്രയിൽ ജീവനും സ്വത്തിനും വൻനാശം വരുത്തുന്നതുമാണ്. ഇത്തവണ ഈ കൊടുങ്കാറ്റ്, അമേരിക്കൻ ഐക്യനാടുകളുടെ തെക്കുകിഴക്കൻ ഭാഗങ്ങളിലും ഹൈത്തി, ജമൈക്ക, ക്യൂബ, ഡൊമിനിക്കൻ റിപ്പബ്ലിക്ക്, ബഹാമസ് എന്നിവിടങ്ങളിൽ നാശം വിതച്ചു. ഹൈത്തിയിൽ 1000, കൊളംബിയയിൽ 1, ഡൊമിനിക്കൻ റിപ്പബ്ലിക്കിൽ 4, സെന്റ് വിൻസെന്റ് ആന്റ് ഗ്രെനഡൈൻസിൽ 1, അമേരിക്കൻ ഐക്യനാട്ടിൽ 23 എന്നിവ ഉൾപ്പെടെ,1029 മരണമെങ്കിലും ഈ കൊടുങ്കാറ്റുമൂലം സംഭവിച്ചു. 2005ലെ സ്റ്റാൻ കൊടുങ്കാറ്റിൽ 1600 പേർ മദ്ധ്യ അമേരിക്കയിലും മെക്സിക്കോയിലുമായി മരണമടഞ്ഞിട്ടുണ്ട്. US$5 ബില്ല്യൻ നഷ്ടം ഇതുമൂലം സംഭവിച്ചിട്ടുണ്ട്. 2012ലെ സാൻഡി കൊടുങ്കാറ്റിനു ശേഷം ഏറ്റവും നാശകാരിയായ കൊടുങ്കാറ്റായിരുന്നു മാത്ത്യൂ കൊടുങ്കാറ്റ്.

## അവലംബം

വർഗ്ഗം:അമേരിക്കയിലടിച്ച ചുഴലിക്കാറ്റുകൾ
എൽ.ടി.ഇ ഡിറക്ട്

എൽ ടി ഇ  ഡയറക്റ്റ്  എന്നത് മൊബൈൽ ഉപകരണങ്ങൾക്കും അപ്പ്ലിക്കേഷന്സിനും തമ്മിൽ സ്വകാര്യത സംരക്ഷിച്ചു കൊണ്ടും ഊർജ്ജ ഉപഭോഗം ചുരുക്കിയും വിവരവിനിമയം നടത്താനുള്ള സാങ്കേതിക വിദ്യ ആണ്.സാമൂഹ്യ മാധ്യമങ്ങൾ ,പ്രാദേശിക പരസ്യദാതാക്കൾ ,വ്യാപാര സ്ഥാപനങ്ങൾ എന്നിവക്കു തുറന്നിടുന്ന സാദ്ധ്യതകൾ വലുതാണ്.

ലോങ്ങ് ടെം  എവൊല്യൂഷൻ എന്ന എൽ ടി ഇ  യുടെ പിന്തുണയോടെ പ്രവർത്തിക്കുന്ന ഈ സാങ്കതിക വിദ്യ യുടെ ഉപജ്ഞാതാക്കൾ ക്വാൽകോം ആണ് .എൽ ടി ഇ  യുടെ ഭൗതിക പാളിയിൽ ( physical layer  ) ആണ് എൽ ടി ഇ ഡിറക്ടറും പ്രവർത്തിക്കുന്നത്

നിലവിൽ ഉള്ള അടുത്തുള്ള ഉപകാരങ്ങൾ കണ്ടെത്താനുള്ള(proximal discover y ) സാങ്കേതിക വിദ്യ ക്‌ളൗഡ്‌ അധിഷ്ടിതമാണ് .നമ്മൾ നിൽക്കുന്ന സ്ഥലവും അതിനടുത്തുള്ള വിവരങ്ങളുടെ വിവര സഞ്ചയവും തമ്മിൽ താരതമ്യ പെടുത്തി ആണ് വിവരങ്ങൾ ലഭ്യമാക്കുന്നത് .എന്നാൽ എൽ ടി ഇ  ഡയറക്റ്റ് ഉപഭോക്താവിന്റെ സ്ഥാനം നോക്കാതെ തന്നെ പ്രോക്സിമിറ്റി സേവനങ്ങൾ  നല്കാൻ സഹായിക്കുന്നു .

എൽ ടി ഇ ഡയറക്റ്റ് റേഡിയോ സിഗ്നൽ ഉപയോഗിച്ചാണ് വിവരങ്ങൾ കൈമാറുന്നത് .അതിനായി ഉപയോഗിക്കുന്ന സിഗ്നലുകളെ ആണ്  പ്രകടനങ്ങൾ (expressions ) എന്ന് പറയുന്നത്.പ്രകടനങ്ങൾ സ്വകാര്യമോ (private) വകതിരിവുള്ളതോ (discreet)  പൊതുവായതോ (Public )ആകാം .

പൊതുവായ പ്രകടനങ്ങൾ എല്ലാ ഉപകരണങ്ങൾക്കും ലഭ്യമായിരിക്കും .അതിനാൽ ഇത് ഉപഭോക്താക്കളെ നേടാൻ ഒക്കെ ഉപകരിക്കും .
## അവലംബം

വർഗ്ഗം:പുതുമുഖലേഖനം
പഴമൂട്

തിരുവനന്തപുരം ജില്ലയിലെ നെയ്യാറ്റിൻകര താലൂക്കിലുണ്ടായിരുന്ന ഒരു നെൽകൃഷിരീതിയാണ് **പഴമൂട് കൃഷി**. കൂട്ടുമുണ്ടകന്റെ മറ്റൊരു രൂപം തന്നെയാണ് ഇത്. രണ്ടുവിത്തുകൾ ഒരേ കൃഷിയിടത്തിൽ ഉപയോഗിക്കുന്നു. പഴമൂട് കൃഷിയിൽ വിരിപ്പ് വിത്ത് ഉപയോഗിക്കാതെ രണ്ടും മുണ്ടകൻ വിത്തുകൾ തന്നെ ഉപയോഗിക്കുന്നത്.

കൊയ്തുശേഷിച്ച കുറ്റിയിൽനിന്നു കിളിർത്തുവരുന്ന നെല്ലിനെയാണ് പഴമൂട് എന്ന് സാധാരണ പറയുക. ഒരു സീസണിൽ പറിക്കാതെകിടന്നു പിറ്റെക്കൊല്ലം കിളിർത്ത ചേമ്പ്, കാച്ചിൽ മുതലായവയെയും അങ്ങനെ പറയാറുണ്ട്.

## കൃഷിരീതി
കൂട്ടുമുണ്ടകനിലേതുപോലെ രണ്ട് വ്യത്യസ്ത വിത്തുപയോഗിക്കുമെങ്കിലും, ഒരു മുണ്ടകൻ വിത്ത് വിരുപ്പൂ ചെയ്യുന്ന സമയത്ത് തന്നെ വിതയ്ക്കുന്നു. മുണ്ടകൻ കൃഷിയിറക്കുന്ന സമയമാകുമ്പോൾ വിരിപ്പിൽ വിതച്ച പഴയ ഞാറിന്റെ തലവെട്ടി പുതിയ ഞാറിന്റെ കൂടെ നടുന്നു. വിരിൽപ്പിൽ വിതച്ച പഴയ ഞാറ് കമ്പുപോലെയിരിക്കുമെന്നതിനാൽ പറിയ്ക്കാൻ ബുദ്ധിമുട്ടായിരിക്കും. പുതിയ ഞാറ് (വെഞ്ഞാറ്) അഞ്ചെണ്ണം നടുമ്പോൾ പഴയ ഞാറ് രണ്ടെണ്ണം എന്ന കണക്കിന് അകലം കൂട്ടിയാണ് നടുക. പഴയ ഞാറ് കൂടുതൽ പൊട്ടിച്ചിനയ്ക്കുന്നതുകൊണ്ടാണിത്.  രണ്ടും ഒരേ സമയത്തുതന്നെയാണ് കൊയ്തെടുക്കുക. പഴയ ഞാറിന്റെ കതിരിന് സാധാരണയുള്ളതിനേക്കാൾ നീളം കൂടുകയും പതിര് കുറവാകുകയുമെന്നതാണ് പഴമൂടുകൃഷിയുടെ പ്രത്യേകത.

## ഇതും കാണുക
* കൂട്ടുമുണ്ടകൻ
* വിരിപ്പ്
* മുണ്ടകൻ

## അവലംബം

 
വർഗ്ഗം:കേരളത്തിലെ നെൽകൃഷിരീതികൾ
ചുട്ടിച്ചിറകൻ മുളവാലൻ

ചിറകിന്റെ അഗ്രഭാഗത്ത് കറുപ്പു നിറമുള്ള പാൽത്തുമ്പി കുടുംബത്തിൽ ഉള്ള ഒരു മുളവാലൻ സൂചിത്തുമ്പിയാണ് **ചുട്ടിച്ചിറകൻ മുളവാലൻ** .

കരിഞ്ചിറകൻ മുളവാലനോട് സാമ്യമുണ്ടെങ്കിലും ചിറകിലെ കറുപ്പുനിറം ഇവയെ തിരിച്ചറിയുവാൻ സഹായിക്കുന്നു. ഇവ പശ്ചിമഘട്ടത്തിൽ മാത്രം അപൂർവ്വമായി കാണുന്ന സൂചിത്തുമ്പികളാണ്. കേരളത്തിൽ വയനാട്ടിലെ കുറുവാ ദ്വീപുകളിൽ മാത്രമാണ് ഇത് വരെ കണ്ടെത്തിയിട്ടുള്ളൂ. പാറക്കെട്ടുകൾ നിറഞ്ഞ, വീതിയുള്ള അരുവികളുടെ ഇടയിൽ നിഴൽ വീണ് കിടക്കുന്ന പ്രദേശത്ത് ഈ തുമ്പിയെ കണ്ടെത്തുവാൻ കഴിയും. കണ്ണുകളുടെ കീഴ്ഭാഗം മഞ്ഞയും മുകൾ ഭാഗം ഇളം ചുവപ്പും അതിൽ രണ്ട് വെളുത്ത വളയവുമുണ്ട്. കഴുത്തും തലയും കറുത്ത നിറത്തിലാണ്. കറുത്ത നിറമുള്ള ഉരസ്സിൽ നേർത്ത പച്ച നിറവും അതിൽ ഇഷ്ടിക ചുവപ്പ് നിറത്തിലുള്ള നേർത്ത വരയും കാണുവാൻ കഴിയും. പ്രായമാകും തോറും ഈ വര അപ്രത്യക്ഷമായിക്കൊണ്ടിരിക്കും. കാലുകൾ കറുത്ത നിറത്തിലാണ്. കറുത്ത നിറമുള്ള ഉദരത്തിൽ വെള്ള നിറത്തിലുള്ള ചെറിയ വളയങ്ങൾ കാണാം. സുതാര്യമായ വളയങ്ങളുടെ അഗ്രഭാഗം കറുപ്പാണ്. ഇളം തവിട്ട് നിറത്തിലുള്ള ഇവയുടെ ശരീരത്തിൽ കറുത്ത വരകളും കലകളുമുണ്ട്. ചിറകുകളിൽ കറുത്ത പൊട്ടുകൾ കാണുകയില്ല. മൺസൂൺ മഴയ്ക്ക് തൊട്ടുമുൻപും അതിനു ശേഷവുമാണ് ഈ തുമ്പിയെ ഏറ്റവുംമധികം കാണുവാൻ സാധിക്കുന്നത്. കരിഞ്ചിറകൻ മുളവാലൻ തുമ്പിയുടെ അതേ ആവാസവ്യവസ്ഥയാണിവയ്ക്കും. പെൺതുമ്പികൾ താരതമ്യേന വിരളമാണ്. ചെറിയ കൂട്ടങ്ങളായിട്ടാണ് ഇവയെ കാണുവാൻ സാധിക്കുക.

## ഇതും കാണുക
* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:സൂചിത്തുമ്പികൾ
വർഗ്ഗം:കേരളത്തിലെ തുമ്പികൾ
ആഫ്റ്റർ ഇമേജ് (സിനിമ)

ആന്ദ്രെ വൈദ സംവിധാനം ചെയ്ത അവസാന ചിത്രമാണ് **ആഫ്റ്റർ ഇമേജ്.** 2017 ഓസ്‌കറിനുള്ള പോളണ്ടിന്റെ ഒഫിഷ്യൽ എൻട്രിയാണ് 'ആഫ്റ്റർ ഇമേജ്'.

## പ്രമേയം
ഒന്നാം ലോകയുദ്ധത്തിൽ കൈയും കാലും നഷ്ടപ്പെട്ട വിഖ്യാത ചിത്രകാരൻ വ്ളാഡിസോവ് സ്ട്രെസിമിൻസ്‌കിയുടെ ജീവിതമാണ് ഈ സിനിമയുടെ കേന്ദ്ര  പ്രമേയം. കലാകാരന്റെ സ്വാതന്ത്ര്യത്തിൽ ഇടപെടുന്ന ഭരണകൂടത്തിനുള്ള താക്കീതാണ് തന്റെ പുതിയ ചിത്രമെന്നായിരുന്നു വൈദ ഇതേക്കുറിച്ച് പറഞ്ഞിരുന്നത്. യുദ്ധാനന്തരമുള്ള സ്റ്റാലിനിസ്റ്റ് സർക്കാരിന് കീഴിൽ  ചിത്രകാരന് നേരിടേണ്ടിവരുന്ന ബുദ്ധിമുട്ടുകൾ വൈദ ഈ ചിത്രത്തിൽ വരച്ചു കാട്ടുന്നു. 

### അഭിനേതാക്കൾ
* ബോഗസ്‌ലാ ലിൻഡ
* അലക്സാൻഡ്ര ജസ്റ്റ
* ബ്രോണിസ്‌ലാവ സമചോവ്സ്ക

## അവലംബം

## പുറം കണ്ണികൾ
* 

വർഗ്ഗം:പോളിഷ് ചലച്ചിത്രം
വർഗ്ഗം:മികച്ച വിദേശചിത്രത്തിനുള്ള ഓസ്കാർ പുരസ്കാരത്തിന്‌ ശുപാർശ ചെയ്യപ്പെട്ട ചലച്ചിത്രങ്ങൾ
വർഗ്ഗം:ആന്ദ്രെ വൈദ സംവിധാനം ചെയ്ത ചിത്രങ്ങൾ
ഹുഡിസോറസ്

അന്ത്യ ജുറാസ്സിക് കാലത്ത് ജീവിച്ചിരുന്ന സോറാപോഡ് വംശത്തിൽ പെട്ട വളരെ വലിയ ദിനോസർ ആയിരുന്നു **ഹുഡിസോറസ്** . ചൈനയിൽ നിന്നും ആണ് ഫോസ്സിൽ കണ്ടു കിട്ടിയിടുള്ളത് . 

## ശരീര ഘടന
ഈ കുടുംബത്തിലെ ഒരു വലിയ അംഗം ആയിരുന്ന ഇവയ്ക്ക് 68  –98   അടി ആയിരുന്നു നീളം ഭാരമാകട്ടെ ഇത് വരെ കണക്കാക്കിയിട്ടില്ല കാരണം പൂർണമായ അസ്ഥികൂടം ഇനിയും കിട്ടിയിട്ടില്ല. സോറാപോഡ് വിഭാഗത്തിൽപ്പെട്ട മിക്ക ദിനോസറുകൾക്കും നീണ്ട കഴുത്തും, വലിയ ശരീരവും , നീളമേറിയ വാലും ഇവയ്ക്കും ഉണ്ടായിരുന്നു . നാലു കാലുകളും ഉപയോഗിച്ചാണ്‌ ഇവ സഞ്ചരിച്ചിരുന്നത്. സസ്യഭോജികൾ ആയിരുന്നു ഇവ .

## ഫോസിൽ
1993 ൽ ആണ് ഇവയുടെ ഫോസിൽ കണ്ടു കിട്ടുന്നത് 1997 വർഗ്ഗീകരണവും നടന്നു . ഒരു ഉപവർഗ്ഗത്തെ മാത്രമേ വർഗ്ഗീകരിച്ചിട്ടുള്ളു Hudiesaurus sinojapanorum . അപൂർണമായ രണ്ടു ഫോസ്സിലുകൾ മാത്രമേ കിട്ടിയിട്ടുള്ളു . ടൈപ്പ് സ്പെസിമെൻ (IVPP V 11120 ) അകെ ഒരു നട്ടെല്ല് മാത്രം ആണ്.

## കുടുംബം
മാമുൻച്ചിസോറസ് കുടുംബത്തിൽ, ഉള്ള  ദിനോസറുകളുടെ കൂടത്തിൽ പെട്ടവയാണ് ഇവ . 

## അവലംബം

വർഗ്ഗം:ഏഷ്യൻ ദിനോസറുകൾ
വർഗ്ഗം:ജുറാസ്സിക് കാലത്തെ ദിനോസറുകൾ
കരിം ചിറകൻ മുളവാലൻ

ശരീരത്തിന് ഇഷ്ടികച്ചുവപ്പ് നിറവും ചിറകിൽ തവിട്ട് നിറത്തിലുള്ള വലിയ പൊട്ടും ഉള്ള പാൽത്തുമ്പി കുടുംബത്തിൽ ഉള്ള ഒരു മുളവാലൻ സൂചിത്തുമ്പിയാണ് **കരിം ചിറകൻ മുളവാലൻ** .

വടക്കൻ കേരളത്തിലാണ് ഈ തുമ്പിയെ മുഖ്യമായും കണ്ടെത്തിയിട്ടുള്ളത്. ഇവയെ കാടുകൾക്കടുത്തുള്ള വലിയ നദികളിലാണ് കാണുവാൻ കഴിയുന്നത്. ഇഷ്ടികച്ചുവപ്പ് നിറമുള്ള കണ്ണിന്റെ കീഴ്ഭാഗം മങ്ങിയ വെളുപ്പ് നിറമാണ്. കണ്ണിന്റെ മുകൾഭാഗത്തായി വെളുത്ത ഒരു വളയമുണ്ട്. കഴുത്തിനും ഉരസ്സിനും ഇഷ്ടിക ചുവപ്പ് നിറം. കീഴ്വശങ്ങൾക്ക് ഇളം തവിട്ട് കലർന്ന മഞ്ഞ നിറമാണ്. കാലുകൾക്ക് തവിട്ട് നിറം. കടും തവിട്ടു നിറത്തിൽ മഞ്ഞയും കറുപ്പും വളയങ്ങളുള്ള ഉദരത്തിന്റെ അവസാന ഖണ്ഡങ്ങൾക്ക് കറുത്ത നിറമാണ്. സുതാര്യമായ ചിറകുകളുടെ മധ്യഭാഗത്തായി തവിട്ട് നിറത്തിലുള്ള വലിയ പൊട്ടുണ്ട്. കാഴ്ചയിൽ പെൺതുമ്പികൾ ആൺതുമ്പികളെപ്പോലെയാണെങ്കിലും നിറങ്ങൾ മങ്ങിയതായിരിക്കും. ഇവയുടെ ചിറകുകൾക്ക് നേരിയ തവിട്ട് നിറം മാത്രമാണുള്ളത്. ഉണങ്ങിയ മൺതിട്ടകളും പാറപ്പുറങ്ങളും ഇവയുടെ ഇഷ്ട ഇരിപ്പിടങ്ങളാണ്. ആൺതുമ്പികളെ സദാ വെള്ളത്തിനടുത്ത് കാണുവാൻ കഴിയുമെങ്കിലും പെൺതുമ്പികളെ മുട്ടയിടുന്ന സമയത്തു മാത്രമാണ് ജലാശയത്തിനടുത്ത് കാണുവാൻ സാധിക്കുന്നത്.

## ഇതും കാണുക
* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:സൂചിത്തുമ്പികൾ
വർഗ്ഗം:കേരളത്തിലെ തുമ്പികൾ
ഹൂപ്പർ ബേ, അലാസ്ക

ലഘുചിത്രം|Hooper Bay youth, 1930
**ഹൂപ്പർ ബേ** അല്ലെങ്കിൽ നപര്യാർമ്യൂട്ട് എന്ന സ്ഥലം കുസിൽവാക്ക് സെൻസസ് ഏരിയായിലുൾപ്പെട്ട അലാസ്ക സംസ്ഥാനത്തെ ഒരു പട്ടണമാണ്. രണ്ടായിരാമാണ്ടിലെ കണക്കുകൾ പ്രകാരം 1,014 ആയിരുന്ന ഇവിടുത്തെ ജനസംഖ്യ 2010 ലെ സെൻസസ് കണക്കുകൾ പ്രകാരം 1,093 ആയി വർദ്ധിച്ചിരുന്നു. 2006 ഓഗസ്റ്റ് 3 ന്, നഗരത്തിലെ മുപ്പത്തിയഞ്ച് ഘടനകൾ, പന്ത്രണ്ട് വീടുകൾ, പ്രാഥമിക വിദ്യാലയം, മിഡിൽ സ്കൂൾ, ഹൈസ്കൂൾ, അധ്യാപക ഭവന സമുച്ചയം, സ്റ്റോറുകൾ, ഓഫീസുകൾ, സ്റ്റോറേജ് ഷെൽട്ടറുകൾ എന്നിവയുൾപ്പെടെ ഏകദേശം പതിനഞ്ച് ഏക്കർ പ്രദേശം ഒരു വലിയ അഗ്നിബാധയില് നശിക്കുകയും 70 പേർ ഭവനരഹിതരാകുകയു ചെയ്തു.

## ഭൂമിശാസ്ത്രം
കേപ് റൊമാൻസോഫിന് 20 മൈൽ (32 കിലോമീറ്റർ) തെക്കുഭാഗത്തായും യൂക്കോൺ-കുസ്കോക്വിം അഴിമുഖത്തിലുള്ള സ്കാമ്മൺ ബേയ്ക്ക്  25 മൈൽ (40 കിലോമീറ്റർ) തെക്കു ഭാഗത്തുമായി അക്ഷാംശ രേഖാംശങ്ങൾ  (61.528980, -166.096196) ആണ് ഹൂപ്പർ ബേ പട്ടണം സ്ഥിതി ചെയ്യുന്നത്. കുന്നിനു മുകളിൽ കെട്ടിടങ്ങൾ കൂടുതലായിട്ടുള്ള ഉയർന്ന ഭാഗവും പുതുതായി കെട്ടിടങ്ങൾ പണി കഴിപ്പിച്ചിട്ടുള്ള താഴ്ന്ന പ്രദേശവുമായി പട്ടണത്തെ രണ്ടു വിഭാഗങ്ങളായി തിരിച്ചിരിക്കുന്നു. അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ പ്രകാരം ഹൂപ്പർ ബേയുടെ ആകെയുള്ള വിസ്തൃതി 8.8 ചതുരശ്ര മൈലാണ് (23 ചതുരശ്ര കിലോമീറ്റർ) ഇതിൽ 8.7 ചതുരശ്ര മൈൽ പ്രദേശം കരഭൂമിയും ബാക്കി 0.1 ചതുരശ്ര മൈൽ (0.26 ചതുരശ്ര കിലോമീറ്റർ) അതായത് 0.91 ശതമാനം ഭാഗം ജലം ഉൾപ്പെട്ടതുമാണ്. 

## അവലംബം
വർഗ്ഗം:അലാസ്കയിലെ പട്ടണങ്ങൾ
ടൊക്സൂക് ബേ, അലാസ്ക

ടൊക്സൂക് ബേ, നെൽസൺ ദ്വീപിലുള്ള അമേരിക്കൻ സംസ്ഥാനമായ അലാസ്കയിലെ ഗ്രാമവും പട്ടണവും ഒന്നുചേർന്ന സ്ഥലമാണ്. ഇവിടുത്തെ ജനസംഖ്യ 671 ആണ്. 

## ചരിത്രം
ടൊക്സൂക് ബേ പട്ടണം സ്ഥാപിക്കപ്പെട്ടത് 1964 ലാണ്. ഇവിടുത്തെ മുഴുവൻ ജനങ്ങളും നുനകൌയാർമ്യൂട്ട് വിഭാഗത്തിൽപ്പെട്ട് നേറ്റീവ് ഇന്ത്യൻ വർഗ്ഗക്കാരാണ്. ഇവരുടെ പ്രധാന തൊഴിൽ മീൻപിടുത്തമാണ്.

വർഗ്ഗം:അലാസ്കയിലെ പട്ടണങ്ങൾ
സുള്ള്യ

കർണാടകയിലെ തെക്കൻ ജില്ലയായ ദക്ഷിണ കന്നഡയിലെ ഒരു താലൂക്കാണ് സുള്ള്യ. കർണാടകയിലെ  പുത്തൂരിൽ നിന്ന് 36 കി.മീ അകലെയും മംഗലാപുരത്ത് നിന്ന് 86 കി.മീ അകലെയുമാണ് സ്ഥിതി ചെയ്യുന്നത്. കാസറഗോഡ് നിന്ന് 58 കി.മീ അകലെയാണ് സുള്ള്യ.

വർഗ്ഗം:പുതുമുഖലേഖനം
ആൻഡ്രൂ ജോൺസൺ

അമേരിക്കൻ ഐക്യനാടുകളുടെ പതിനേഴാമത്തെ പ്രസിഡന്റായിരുന്നു **ആൻഡ്രൂ ജോൺസൺ - Andrew Johnson** . 1865 ഏപ്രിൽ 15 മുതൽ 1869 മാർച്ച് നാലുവരെ അമേരിക്കയുടെ പ്രസിഡന്റായി സേവനം അനുഷ്ടിച്ചു. അബ്രഹാം ലിങ്കൺ പ്രസിഡന്റായിരുന്ന സമയത്ത് വൈസ് പ്രസിഡന്റായിരുന്നു ആൻഡ്രൂ ജോൺസൺ. അമേരിക്കയുടെ പതിനാറാമത് വൈസ്പ്രസിഡന്റായിരുന്ന ആൻഡ്രൂ ജോൺസൺ അബ്രഹാം ലിങ്കൺ കൊല്ലപ്പെട്ടതിനെ തുടർന്നാണ പ്രസിഡന്റായി തിരഞ്ഞെടുക്കപ്പെട്ടത്.  കുറ്റവിചാരണ നേരിട്ട ആദ്യ അമേരിക്കൻ പ്രസിഡന്റാണ് ആൻഡ്രൂ ജോൺസൺ.

## അവലംബം

വർഗ്ഗം:അമേരിക്കൻ പ്രസിഡണ്ടുമാർ
വർഗ്ഗം:അമേരിക്കൻ വൈസ് പ്രസിഡന്റുമാർ
അനിയാക്, അലാസ്ക

**അനിയാക്** (സെൻട്രൽ യുപിക് ഭാക്ഷയിൽ Anyaraq) ബെഥേൽ സെൻസസ് മേഖലയിലുൾപ്പെട്ട് അമേരിക്കൻ സംസ്ഥാനമായ അലാസ്കയിലെ ഒരു ചെറു പട്ടണമാണ്. 2010 ലെ സെൻസസ് അനുസരിച്ച് ജനസംഖ്യ 501 ആണ്.

## ഭൂമിശാസ്ത്രം

കുഷ്കോക്വിം നദിയുടെ തെക്കേകരയിലായി അനിയാക് ചതുപ്പുനിലത്തിന്റെ  മുഖഭാഗത്ത്  റഷ്യൻ മിഷൻ പട്ടണത്തിന്  59 മൈൽ (95 കി.മീ) തെക്കുപടിഞ്ഞാറായി യൂക്കോൺ-കുസ്കോക്വിം അഴിമുഖത്താണ് ഈ പട്ടണത്തിന്റെ സ്ഥാനം. അക്ഷാംശ രേഖാംശങ്ങൾ 61°34′44″N 159°33′1″W (61.578821, -159.550255) ആണ്. ഇവിടെ നിന്നും 92 മൈൽ (148 കി.മീ.) തെക്കുപടിഞ്ഞാറായി ബെഥേൽ പട്ടണവും 317 മൈൽ (510 കി.മീ) പടിഞ്ഞാറായി ആങ്കറേജ് പട്ടണവും സ്ഥിതി ചെയ്യുന്നു. യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കെടുപ്പു പ്രകാരം പട്ടണത്തിന്റെ ആകെ വിസ്തൃതി 8.8 സ്ക്വയർ മൈലാണ്.  താപനില -55 മുതല് 87 വരെ. വാർഷിക മഞ്ഞുവീഴ്ച്ച 60 ഇഞ്ചാണ് (1.5 മീ.).
വർഗ്ഗം:അലാസ്കയിലെ പട്ടണങ്ങൾ
നപാസ്കിയാക്, അലാസ്ക

**നപാസ്കിയാക്ക്** (*Napaskiaq* in Central Alaskan Yup'ik) ബെഥേൽ സെൻസസ് മേഖലയിലുൾപ്പെട്ട അമേരിക്കൻ ഐക്യനാടുകളിലെ സംസ്ഥാനമായ അലാസ്കയിലെ ഒരു പട്ടണമാണ്. 2000 ൽ 390 ആയിരുന്ന ഈ പട്ടണത്തിലെ ജനസംഖ്യ 2010 ലെ സെൻസസനുസരിച്ച് 405 ആയി ഉയർന്നിരുന്നു.

## ഭൂമിശാസ്ത്രം

നപാസ്കിയാകിന്റെ അക്ഷാംശ രേഖാംശങ്ങൾ  ആണ്. അമേരിക്കൻ ഐക്യനാടുകളുടെ സെൻസസ് ബ്യൂറോയുടെ കണക്കുകളനുസരിച്ച് പട്ടണത്തിന്റെ കരഭാഗവും ജലഭാഗവും ചേർന്നുള്ള ആകെ വിസ്തൃതി 3.8 ചതുരശ്ര മൈലാണ് (9.8 ചതുരശ്ര കിലോമീറ്റർ). അതിൽ 3.5 ചതുരശ്ര മൈൽ (9.1 ചതുരശ്ര കിലോമീറ്റർ) കരഭൂമിയും ബാക്കി 0.3 ചതുരശ്ര മൈൽ (0.78 ചതുരശ്ര കിലോമീറ്റർ) അതായത് 9.14 ശതമാനം ഭാഗം ജലം ഉൾപ്പെട്ടതുമാണ്.

## ജനസംഖ്യാശാസ്‌ത്രം
സംയോജിപ്പിക്കപ്പെടാത്ത "നാപ്പാസ്കിയാഗമുട്ട്" ഇൻ‌യൂട്ട് ഗ്രാമമായാണ് നപാസ്കിയാക്ക് ആദ്യമായി 1880 ലെ യു‌.എസ്. സെൻസസിൽ  പ്രത്യക്ഷപ്പെട്ടത്. ഗ്രാമത്തിലെ ആകെയുള്ള196 അധിവാസികളും ഇൻയൂട്ട് വംശജരായിരുന്നു.

## അവലംബം
വർഗ്ഗം:അലാസ്കയിലെ പട്ടണങ്ങൾ
ബെങ് ആർ. ഹോംസ്റ്റ്രോം

**ബെങ് ആർ. ഹോംസ്റ്റ്രോം** ഒരു  ഫന്നിഷ് എക്കണോമിസ്റ്റും, മസ്സാച്ചുസെറ്റ്ററ്സ് ഇൻസ്റ്റിറ്റ്യൂട്ട് ഓഫ് ടെക്നോളജിയിലെ എക്കണോമിക്സ് പ്രൊഫസറുമാണ്. ഒലിവർ ഹാർട്ടിനോടൊപ്പം, അദ്ദേഹം 2016 -ലെ എക്കണോമിക്സിനുള്ള നോബേൽ കരസ്ഥമാക്കി.

ഹോംസ്റ്റ്രോം യൂണിവേഴ്സ്റ്റി ഓഫ് ഹെലൻസ്കിയിൽ വച്ച് ഗണിതത്തിലും ശാസ്ത്രത്തിലും ബി.എസ് പൂർത്തിയാക്കി.  1975-ൽ സ്റ്റാൻഫോർഡ് യൂണിവേഴ്സ്റ്റിയിൽ വച്ച് ഓപ്പറേഷൻറിസർച്ചിൽ മാസ്റ്റർ ഓഫ് സയൻസ് ഡിഗ്രിയും നേടി. കൂടാതെ തന്റെ പി.എച്ച്.ഡി സ്റ്റാൻഫോർഡിലെ ഗ്രാജുവേറ്റ് സ്ക്കൂൾ ഓഫ് ബിസിനസ്സിൽ വച്ച് പൂർത്തിയാക്കി. 1994-വരെ അദ്ദേഹം എം.ഐ.ടി -യിലായിരുന്നു. 

ഹോംസ്റ്റ്രോങ് തന്റെ പ്രിൻസിപ്പൽ ഏജന്റ് തിയറിയാൽ പ്രശസ്തനായിരുന്നു. അദ്ദേഹം അതേ തിയറി, തിയറി ഓഫ് ഫേമുമായി കൂട്ടിയിണക്കാൻ ശ്രമിച്ചിരുന്നു. ധനകാര്യമേഖലകളിൽ പണത്തിന് പകരമുള്ള വസ്തുക്കളിന്മേലുള്ള  പ്രശ്നങ്ങളൊഴിവാക്കാനായിരുന്നു ഇത്.

അദ്ദേഹം അമേരിക്കൻ അക്കാദമി ഓഫ് ആർട്ട്സ് ആന്റ് സയൻസിന്റെ ഫെല്ലോ ആയിരുന്നു,  റോയൽ സ്വീഡിഷ് അക്കാദമി ഓഫ് സയൻസിന്റെ ഫോറിൻ മെമ്പറുമാണദ്ദേഹം.2011-ൽ ഹോംസ്റ്റ്രോം എക്കണോമെറ്റ്രിക് സൊസൈറ്റിയുടെ പ്രസിഡന്റായി.അദ്ദേഹത്തിന് വിവിധ യൂണിവേഴ്സിററികളിൽ നിന്ന് വിവിധതരം ഡിഗ്രികൾ പൂർത്തിയാക്കി.

1999 മുതൽ 2012വരെ അദ്ദേഹം നോക്കിയ യുടെ ബോർഡ് മെമ്പറായിരുന്നു.കൂടാതെ ആൾട്ടോ യൂണിവേഴ്സിറ്റിയുടെ മെമ്പറായും അധികകാലം ഉണ്ടായി.

2016-ൽ തന്റെ കോണ്ട്രാക്റ്റ തിയറിക്ക്  ഒലിവർഹാട്ടിനോടൊപ്പം ഹോംസ്റ്റ്രോം എക്കണോമിക്സ് സയൻസിനുള്ള നോബേൽ പങ്കിട്ടു.

## അവലംബം

വർഗ്ഗം:1949-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:സാമ്പത്തികശാസ്ത്രത്തിനുള്ള നോബൽ പുരസ്കാര ജേതാക്കൾ
നീലഗിരി മുളവാലൻ

കറുപ്പിൽ നീല വരകളും വളയങ്ങളുമുള്ള പാൽത്തുമ്പി കുടുംബത്തിൽ ഉള്ള ഒരു മുളവാലൻ സൂചിത്തുമ്പിയാണ് **നീലഗിരി മുളവാലൻ** . ഇത് പശ്ചിമഘട്ടത്തിലെ ഒരു തദ്ദേശീയ തുമ്പിയാണ്.

പിൻകാലിലെയും പിൻകഴുത്തിലെയും മുഖത്തേയും ഇളം നീല നിറം ഇവയെ എളുപ്പം തിരിച്ചറിയുവാൻ സഹായിക്കുന്നു. കാടുകളിലെ ചെറിയ അരുവികളും നീർച്ചാലുകളിലുമാണ് ഇവയെ അപൂർവ്വമായെങ്കിലും കാണാൻ സാധിക്കുക. കണ്ണുകളുടെ ഉപരിഭാഗം കറുത്ത നിറവും കീഴ്ഭാഗം ഇളം നീല നിറവുമാണ്. ഇവയുടെ ചുണ്ടിനും പിൻകഴുത്തിനും ഇളം നീല നിറമാണ്. തിളങ്ങുന്ന കറുത്ത നിറത്തിലുള്ള ഉരസ്സിൽ ഇളം​ നീല നിറത്തിലുള്ള നേർത്ത വരകളുണ്ട്. കാലുകൾക്ക് കറുപ്പ് നിറവും പിൻവശം ഇളം നീല നിറവുമാണ്. കറുത്ത നിറമുള്ള ഉദരത്തിൽ ഇളം നീല നിറത്തിലുള്ള നേർത്ത വളയങ്ങളുണ്ട്. ഉദരത്തിന്റെ അവസാന മൂന്ന് ഖണ്ഡങ്ങൾ ഇളം നീല നിറത്തിലാണ്. കാഴ്ചയിൽ ആൺതുമ്പികളെപ്പോലെയാണ് പെൺതുമ്പികൾ. മഴ കഴിഞ്ഞുള്ള മാസങ്ങളിൽ ധാരാളമായി കണ്ടുവരുന്നു. തണൽ പ്രദേശങ്ങളിഷ്ടപ്പെടുന്നവ തുമ്പികളാണ് ഇവ, ഒഴുക്കുള്ള അരുവികളിലാണ് മുട്ടയിടാറുള്ളത്.

## ഇതും കാണുക
* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:സൂചിത്തുമ്പികൾ
വർഗ്ഗം:കേരളത്തിലെ തുമ്പികൾ
നപാകിയാക്, അലാസ്ക

**നപാകിയാക്**, അമേരിക്കൻ ഐക്യനാടുകളിലെ സംസ്ഥാനമായ അലാസ്കയിലെ ബെഥേൽ സെൻസസ് മേഖലയിലുള്ള ഒരു പട്ടണമാണ്. 2010 ലെ സെൻസസ് അനുസരിച്ച് ജനസംഖ്യ 354 ആണ്. ജനങ്ങളുടെ പ്രധാന തൊഴിൽ മീൻപിടുത്തമാണ്. ഭക്ഷണാവശ്യത്തിനായി കടമാൻ, കടൽനായ, കരടി എന്നിവയെ വേട്ടയാടിപ്പിടിക്കുകയും ചെയ്യാറുണ്ട്. 

## ഭൂമിശാസ്ത്രം

കുസ്കോക്വിം നദിയുടെ വടക്കേ കരയിൽ ബെഥേൽ പട്ടണത്തിന് ഏകദേശം 10 മൈൽ (16 കി.മീ.) അകലെ സ്ഥിതി ചെയ്യുന്ന നപാകിയാക് പട്ടണത്തിന്റെ അക്ഷാംശ രേഖാംശങ്ങൾ 60°41′36″N 161°58′25″W (60.693282, -161.973491) ആണ്. യു.എസ്. സെൻസസ് ബ്യൂറോയുടെ കണക്കനുസരിച്ച് പട്ടണത്തിന്റെ ആകെ വിസ്തൃതി 5.0 സ്ക്വയർ മൈലാണ് (13.0 km2). ഇതിൽ കരഭാഗം മാത്രം 4.4 സ്ക്വയർ മൈലും (11.4 km2) ജലം ഉൾപ്പെട്ട ഭാഗം 0.62 സ്ക്വയർ മൈലും (1.6 km2) വരും. 

## ചരിത്രം
നപാകിയാക് കുസ്കോക്വിം നദിയുടെ തീരത്തായി ബെഥേൽ പട്ടണത്തിന് 15 മൈൽ തെക്കു പടിഞ്ഞാറായി നിലകൊള്ളുന്നു. ജോൺസൺ ചതുപ്പു നിലത്തിനും (Johnson's Slough) കുസ്കോക്വിം നദിയ്ക്കുമിടയിലുള്ള താഴ്ന്ന പ്രദേശത്തെ മണൽത്തിട്ടയിലാണ് പട്ടണം നിർമ്മിക്കപ്പെട്ടിരിക്കുന്നത്. 407 മൈൽ പടിഞ്ഞാറായി ആങ്കറേജ് നഗരമുണ്ട്. ജനസമൂഹം ബെഥേല് റെക്കോഡിംഗ് ഡ്സ്ട്രിക്റ്റ് കേന്ദ്രമാക്കി വാസമുറപ്പിച്ചിരിക്കുന്നു.എ.ഡി. 1,000 മുതൽ യൂപ്പിക്ക് എസ്കിമോ വർഗ്ഗക്കാർ ഇവിടെ ജീവിച്ചു വരുന്നു. 1878 ഇ.ഡബ്ല്യൂ. നെൽസണ് എന്നയാളിൽ നിന്നാണ് ഈ ഗ്രാമത്തെക്കുറിച്ചുള്ള ആദ്യവിവരം ലഭിക്കുന്നത്. ജോൺസൺ നദി ഒഴുകിയെത്തുന്ന അഴിമുഖത്താണ് നാപാകിയാക്. മൊറാവിയൻ പര്യവേക്ഷകർ 1884 ൽ നപാസ്കിയാക് ഗ്രാമത്തിനടുത്തു സ്ഥിതി ചെയ്യുന്ന നാപാകിയാക് ഗ്രാമത്തെക്കുറിച്ച് പരാമർശനം നടത്തിയിരുന്നു. 1910 ൽ ഇവിടെ 166 പേർ ജീവിച്ചിരുന്നതായി കണക്കാക്കുന്നു. 1926 ൽ ഒഹിയോ-മൊറാവിയൻ അസോസിയേഷന്റെ ധനസഹായത്താൽ ഇവിടെ ഒരു കപ്പേള സ്ഥാപിക്കപ്പെട്ടു. 3 വർഷങ്ങളെടുത്താണ് ഇതു സ്ഥാപിച്ചത്. 1939 ൽ ബ്യൂറോ ആഫ് ഇന്ത്യൻ അഫയേർസ് (BIA) ഇവിടെ ഒരു സ്കൂൾ സ്ഥാപിച്ചു. 1951ൽ പോസ്റ്റ് ഓഫീസ് നിലവിൽ വന്നു. ഒരു താൽക്കാലിക വിമാനത്താവളം 1973 ൽ പണികഴിപ്പിക്കപ്പെട്ടു. പട്ടണം നിലനില്ക്കുന്ന മണൽത്തിട്ട  കാലക്രമത്തിൽ വെള്ളപ്പൊക്കത്തിന്റയു മറ്റും ഫലമായി കാർന്നു തിന്നപ്പെടുന്നതിനാൽ ചതുപ്പിന് മറുവശ്ത്ത് പട്ടണം പുനർ നിർമ്മിച്ചു കൊണ്ടിരിക്കുന്നു.

## അവലംബം
വർഗ്ഗം:അലാസ്കയിലെ പട്ടണങ്ങൾ
ഈക്ക്, അലാസ്ക

അമേരിക്കൻ ഐക്യനാടുകളിലെ സംസ്ഥാനമായ അലാസ്കയിലെ ബെഥേൽ സെൻസസ് മേഖലയിലുൾപ്പെട്ട ഒരു പട്ടണമാണ് **ഈക്ക്**. 2010 ലെ യു.എസ്. സെൻസസ് അനുസരിച്ച് ഇവിടുത്തെ ജനസംഖ്യ 296 ആയിരുന്നു. 
## ടോപ്പോണിമി
"രണ്ട് കണ്ണുകൾ" എന്നർത്ഥമുള്ള എസ്കിമോ പദത്തിൽ നിന്നാണ് ഈക്ക് ഉത്ഭവിച്ചത്. അസാധാരണമായ സ്ഥലനാമങ്ങളുടെ പട്ടികയിൽ ഇത് രേഖപ്പെടുത്തിയിട്ടുണ്ട്. 
## ഭൂമിശാസ്ത്രം
ഈ പട്ടണത്തിന്റെ അക്ഷാംശ രേഖാംശങ്ങൾ 60°13′7″N 162°1′33″W (60.218662, -162.025928) ആണ്. യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുകൾ പ്രകാരം പട്ടണത്തിന്റെ വിസ്തീർണ്ണം 1.0 സ്ക്വയർ മൈലാണ്. ഇത് ഈക്ക് നദിക്കരയിലാണ് സ്ഥിതിചെയ്യുന്നത്. 
## സേവനങ്ങൾ
പ്രധാനമായും ഈക്ക് വിമാനത്താവളമാണ് ഇവിടെ സർവീസ് നടത്തുന്നത്. ഗ്രാമത്തിന് കിഴക്ക് രണ്ടാമത്തെ (മുൻ) വിമാനത്താവളം ഒരു സെല്ലുലാർ ട്രാൻസ്മിഷൻ ടവറിന്റെ നിലവിലെ സ്ഥലമാണ്. പക്ഷേ റൺ‌വേ നാമമാത്രമായി ഉപയോഗയോഗ്യമായ അവസ്ഥയിൽ തുടരുന്നു. മാത്രമല്ല ഇടയ്ക്കിടെ സ്വകാര്യ വിമാനങ്ങളും ഇവിടം ഉപയോഗിക്കുന്നു. ഒരു ടൗൺ കപ്പൽത്തുറ ഈക്ക് നദിയിലേക്ക് പ്രവേശനം നൽകുന്നു. ഇത് കുസ്കോക്വിമിലേക്ക് പോവുന്നു. ചുറ്റുമുള്ള മിക്ക ഗ്രാമങ്ങളിലേക്കും ബോട്ടിൽ പ്രവേശനം നൽകുന്നു. ശൈത്യകാലത്ത് പല നിവാസികളും സ്നോ മെഷീൻ വഴിയുള്ള യാത്ര ഉപയോഗപ്പെടുത്തുന്നു. കൂടാതെ പ്രദേശത്തെ ഗ്രാമങ്ങൾക്കിടയിൽ നടപ്പാതകൾ സ്ഥാപിച്ചിരിക്കുന്നു. ഈക്കിൽ നിന്ന് തെക്ക് ക്വിൻ‌ഹാഗാക്കിലേക്കും പടിഞ്ഞാറ് തുന്റുതുലിയാക്കിലേക്കും വടക്ക് ബെഥേൽ പ്രദേശത്തിലേക്കും നടപ്പാതകൾ ഉണ്ട്.

ഏറ്റവും അടുത്തുള്ള വലിയ പട്ടണമായ ബെഥേലിൽ പോകാൻ 2020 ൽ 250 ഡോളർ വരെ ചെലവേറിയതാണ്. ഇത് വൈദ്യസഹായത്തെയും സർക്കാർ പ്രവേശനത്തെയും കർശനമായി പരിമിതപ്പെടുത്തുന്നു.

ബെഥേലിലെ വീടുകൾക്ക് നമ്പർ നല്കിയിട്ടില്ല. ഇത് താമസക്കാർക്ക് തിരിച്ചറിയൽ നേടുന്നത് ബുദ്ധിമുട്ടാക്കുന്നു.

## വിദ്യാഭ്യാസം
ലോവർ കുസ്കോക്വിം സ്കൂൾ ഡിസ്ട്രിക്റ്റ് ദ്വിഭാഷാ PreK-12 സ്കൂളായ ഈക്ക് സ്കൂൾ പ്രവർത്തിക്കുന്നു. 2018 ലെ കണക്കനുസരിച്ച് 120 വിദ്യാർത്ഥികളും ആറ് അധ്യാപകരും ഇവിടെ ഉണ്ട്. പ്രിൻസിപ്പൽ ട്രോയ് പൂജും സ്‌കൂൾ ബോർഡ് പ്രസിഡന്റ് ക്ലാരൻസ് ഡാനിയേലുമാണ്. ഒരു വിദ്യാർത്ഥിക്ക് ഏകദേശം 21,000 ഡോളർ ചെലവഴിക്കുന്നു.അതിവേഗം വർദ്ധിച്ചുകൊണ്ടിരിക്കുന്ന ജനസംഖ്യയുടെ ഫലമായി ക്ലാസ് റൂം തിരക്ക് കുറയ്ക്കുന്നതിനായി 2020 ൽ സംസ്ഥാനം 34.4 മില്യൺ ഡോളർ ചിലവാക്കി ഈക്കിൽ ഒരു പുതിയ സ്കൂൾ സൃഷ്ടിച്ചു. 2022 ൽ ഇത് പൂർത്തിയാകുമെന്ന് പ്രതീക്ഷിക്കുന്നു.

ഈക്ക് സ്കൂളിലെ രണ്ട് അദ്ധ്യാപകരായ പോൾ, എലോയിസ് ഫോറർ എന്നിവർ ഈക്കിന്റെയും ചുറ്റുമുള്ള ഗ്രാമങ്ങളുടെയും ഫോട്ടോകളുടെ ഒരു വലിയ ശേഖരവും ദി ചിൽഡ്രൻ ഓഫ് ഈക്ക് എന്ന ചിത്രവും അവരുടെ കലകളും സമാഹരിച്ചു. 1970 മുതൽ 90 വരെയുള്ള അവരുടെ പ്രവർത്തനങ്ങൾ ആങ്കറേജ് മ്യൂസിയത്തിൽ പ്രദർശിപ്പിച്ചിരിക്കുന്നു. 

## അവലംബം


വർഗ്ഗം:അലാസ്കയിലെ പട്ടണങ്ങൾ
വെറോനിക്ക മരിക്കാൻ തീരുമാനിക്കുന്നു

1998-ൽ വെറോനിക്ക എന്ന 24 വയസ്സുകാരി സ്ലൊവേനിയൻ പെൺകുട്ടിയെ കേന്ദ്ര കഥാപാത്രമാക്കി പൗലോ കൊയ്‌ലോ രചിച്ച ***വേറോനിക്ക ഡിസൈഡ് ടു ഡൈ*** എന്ന നോവലിന്റെ മലയാള പരിഭാഷയാണ് ***വെറോനിക്ക മരിക്കാൻ തീരുമാനിക്കുന്നു***. ഭ്രാന്തിനേക്കുറിച്ച് ചർച്ച ചെയ്യുന്ന ഈ പുസ്തകം പരോക്ഷമായി കൊയ്ലോയുടെ വിവിധ ഭ്രാന്താലയങ്ങളിലേ അനുഭവങ്ങളേകുറിച്ചാണ്.
ഉന്മാദത്തിന്റെ അർത്ഥതലങ്ങൾ തേടിക്കൊണ്ട് ജീവിതത്തിന്റെ മനോഹാരിതയെ മരണത്തിന്റെ മുനമ്പിൽ നിന്ന് കൊണ്ട് തിരിച്ചറിയുന്ന വെറോനിക്കയുടെയും എഡ്വഡിന്റെയും പ്രണയമാണ് ഈ നോവലിൽ ആവിഷ്‌ക്കരിക്കപ്പെടുന്നത്. അനിവാര്യമായ മരണം അടുത്തെത്തിയിരിക്കുന്നു എന്ന് വിശ്വസിപ്പിച്ച് ഒരാളെ ജീവിതത്തിലേക്ക് മടങ്ങി വരാൻ പ്രേരണയേകുന്നതും ഇവിടെ പ്രമേയമാകുന്നു.
## കഥാതന്തു
ജീവിതത്തിൽ ആഗ്രഹിച്ചതെന്തും നേടിയെടുക്കാൻ കഴിവുണ്ടായിട്ടും മരിക്കാൻ തീരുമാനിക്കുന്നവളാണ് വെറോനിക്ക. ഉറക്ക ഗുളികകൾ കഴിച്ച് മരിക്കാൻ തീരുമാനിക്കുന്ന വെറോനിക്ക മരണത്തിലേക്ക് വഴുതി വീഴുന്നതിന് മുമ്പ് ഒരു മാഗസിൻ വായിക്കാനെടുക്കുന്നു. അതിൽ സ്ലൊവെനിയ എവിടെയാണ് എന്ന് ഒരു ലേഖനത്തിൽ വായിക്കുന്ന അവൾ തന്റെ മരണത്തിന് കാരണം അതാണെന്ന്   വരുത്തിതീർക്കുന്നവണ്ണം ഒരു കത്ത് പത്രാധിപർക്കെഴുതുന്നു.

അവളുടെ എല്ലാ പ്രതീക്ഷകളും തകരുന്നത് താൻ ഒരു സ്ലൊവേനിയയിലെ ഒരു ഭ്രാന്താശുപത്രിയിലാണ് എന്നും തനിക്കിനി അധികനാൾ ആയുസ്സില്ല എന്നും മനസ്സിലാക്കുമ്പോഴാണ്. അവളുടെ വരവ് നിരാശാരോഗിയായ ഡെസ്ക്ക, മേരി,സ്കിസോഫ്രീനിയ ബാധിതനും പിന്നീട് വെറോനിക്കയുടെ കാമുകനും ആകുന്ന എഡ്വേഡിനേയും സാരമായി സ്വാധീനിക്കുന്നു. ഭ്രാന്താശുപത്രിയിലെ അന്തേവാസി എഡ്വാഡുമായി വെറോനിക്ക പ്രണയത്തിലാവുന്നു. വില്ലെറ്റിലെ ജീവിതത്തിനിടയിൽ വെറോനിക്ക ആ ഭ്രാന്താശുപത്രിയിൽ അവൾക്ക് ഇഷ്ടമുളളതുപോലെ പെരുമാറാൻ കഴിയുമെന്നും ആരും അവളെ ശ്രദ്ധിക്കുന്നില്ലെന്നും മനുസ്സിലാക്കുന്നു.ജീവിതത്തിൽ ഇനിയൊന്നും നഷ്ടപ്പെടാനില്ല എന്ന് തിരിച്ചറിയുമ്പോൾ ഇന്നേവരെ ചെയ്യാതിരുന്ന, എന്നാൽ അതിയായി ആഗ്രഹിച്ച കാര്യങ്ങളെല്ലാം വെറോനിക്ക വില്ലെറ്റിൽ വച്ച് നേടുന്നു.
അനിവാര്യമായ മരണം അടുത്തെത്തിയിരിക്കുന്നു എന്ന് വിശ്വസിപ്പിച്ച് ഒരാളെ ജീവിതത്തിലേക്ക് തിരിച്ചുകൊണ്ടുവരാൻ കഴിയുമോ എന്നുളള അവിടുത്തെ മനോരോഗവിദഗ്ദ്ധനായ ഡോ.ഇഗോറിന്റെ പരീക്ഷണത്തിൽ ഭാഗഭാക്കാകുയായാരിന്നു താനെന്ന് അവൾ അവസാനം മനുസ്സിലാക്കുന്നു

## പതിപ്പുകൾ
നാൽപ്പത്തഞ്ചു ഭാഷകളിലേക്ക് ഈ കൃതി വിവർത്തനം ചെയ്യപ്പെട്ടിട്ടുണ്ട്അൽബേനിയൻ,അറബി,അസർബൈജാനി,ബൾഗേറിയൻ,കാറ്റിയൻ,ചൈനീസ്(പരമ്പരാഗതം),ചൈനീസ്(സിംപ്ലിഫൈഡ്),ക്രൊയേഷ്ൻ,സെച്ച്,ഡാനിഷ്,ഡച്ച്,ഇംഗ്ലീഷ്,എസ്റ്റേണിയൻ,ഫർസി,ഫിനിഷ്,ഫ്രാൻസ്,ഗാലീസിയൻ,ജോർജിയൻ,ജർമ്മൻ,ഗ്രീസ്,ഹിബ്രു,ഹംഗേറിയൻ,ഐസ്ലാൻഡിക്ക്,ഇന്തോനേഷ്യൻ,ഇറ്റാലിയൻ,ജാപ്പനിസ്,കൊറിയൻ,ലാറ്റിൻ,ലിത്തുവാനിയൻ,മാസിഡോണിയൻ,മലയാളം,നൗറിജിയൻ,പോളിഷ്,പോർച്ചുഗീസ്,റൊമാനിയൻ,റഷ്യൻ,സെർബിയൻ,സ്ലൊവാക്,സ്ലൊവേനിയൻ,സ്പാനിഷ്,സ്വീഡിഷ്,തായ്,ടർക്കിഷ്,ഉക്രൈൻ,വിയറ്റ്നാമിസ്എന്നിവയിലേക്ക്.

## അവലംബം

വർഗ്ഗം:പോർച്ചുഗീസ് ഭാഷാനോവലുകൾ
വർഗ്ഗം:1998-ൽ ഇറങ്ങിയ പുസ്തകങ്ങൾ
കിയാന, അലാസ്ക

**കിയാന**, വടക്കുപടിഞ്ഞാറേ ആർട്ടിക് ബറോയിലുള്ള അലാസ്ക സംസ്ഥാനത്തെ ഒരു പട്ടണമാണ്. 2010ലെ സെൻസസിൽ പട്ടണത്തിലെ ജനസംഖ്യ 361 ആണ്. കിയാന എന്ന പദം മൂന്നു നദികൾ ഒന്നിക്കുന്നയിടം എന്നാണ്. കിയാന അനേക നൂറ്റാണ്ടുകൾക്കു മുമ്പ് തന്നെ ഇനുപ്യാറ്റ് എസ്കിമോകൾ വസിച്ചിരുന്ന പ്രദേശമാണ്.

## കാലാവസ്ഥ

ശീതകാലത്തെ കിയാനായിലെ താപനില -10 ഡിഗ്രി താഴെ മുതൽ 15 ഡിഗ്രി മുകളിൽ വരെയാണ്. ഇവിടുത്തെ രേഖപ്പെടുത്തപ്പെട്ട കൂടിയ തണുപ്പ് -54 ഡിഗ്രിയായിരുന്നു. വാർഷിക മഞ്ഞുവീഴ്ച്ച 60 ഇഞ്ചാണ്. വർഷ്ത്തിൽ 16 ഇഞ്ച് മഴ ലഭിക്കുന്നു. മെയ് മാസം അവസാനം മുതൽ ഒക്ടോബര് ആദ്യം വരെ കോബുക് നദി ബോട്ടുകൾക്കും ബാർജുകൾക്കും സഞ്ചരിക്കാൻ സാധിക്കുംവിധം ഗതാഗതയോഗ്യമാണ്. ബാക്കി മാസങ്ങളിൽ നദി തണുത്തുറഞ്ഞു കിടക്കും. ഇക്കാലത്ത് ഗ്രാമങ്ങളിൽ നിന്നു ഗ്രാമങ്ങളിലേയ്ക്കു സഞ്ചരിക്കുവാൻ ഹിമശകടങ്ങൾ ഉപയോഗപ്പെടുത്തുന്നു.

1800 കളിൽ കിയാനയിലെ ഇനുപ്യാക് എസ്കിമോകൾ കോബുക്ക് നദിയ്ക്കു് നെടുനീളത്തിലുള്ള ഭാഗത്ത് അധിവസിച്ചിരുന്നു. വർഷം മുഴുവൻ ഗ്രാമവാസികൾ വീടുകൾക്കു സമീപമുള്ള പ്രദേശത്തു നിന്നു മീൻ പിടിക്കുകയും മൃഗങ്ങളെ വേട്ടയാടുകയും ചെയ്യാറുണ്ടായിരുന്നു. ഇടയ്ക്കിടെ മൃഗങ്ങളും മത്സ്യങ്ങളും സമൃദ്ധമായി ഇടങ്ങളിലേയ്ക്ക് അവർ സഞ്ചരിക്കാറുമുണ്ടായിരുന്നു. മണ്ണോടുകൂടി വെട്ടിയെടുത്ത പുൽക്കട്ട ഉപയോഗിച്ചുള്ള വീടുകളിലായിരുന്നു ഇനുപ്യാക്കുകൾ വസിച്ചിരുന്നത്. ഈ വീടുകളിൽ അവർ സ്ഥിരതാമസമുറപ്പിക്കാറില്ലായിരുന്നു. ഭക്ഷണവും മൃഗങ്ങളും സുലഭമായുള്ള ഇടങ്ങളിലേയ്ക്ക് അവർ അലഞ്ഞു സഞ്ചരിക്കുകയായിരുന്നു പതിവ്.

## അവലംബം
വർഗ്ഗം:അലാസ്കയിലെ പട്ടണങ്ങൾ
ക്ലിന്റൺ ഡേവിസൺ

1937 ലെ നോബൽ സമ്മാന ജേതാവായ ഒരു അമേരിക്കൻ ഭൗതിക ശാസ്ത്രജ്ഞൻ ആയിരുന്നു **ക്ലിന്റൺ ജോസഫ് ഡേവിസൺ** (ഒക്ടോബർ 22, 1881 – ഫെബ്രുവരി 1, 1958). പ്രശസ്തമായ ഡേവിസൺ-ജെർമർ പരീക്ഷണത്തിലൂടെ ഇലക്ട്രോൺ ഡിഫ്രാക്ഷൻ കണ്ടെത്തിയതിനാണ് അദ്ദേഹത്തിന് നോബൽ സമ്മാനം ലഭിച്ചത്. ഏകദേശം അതേ കാലത്ത് തന്നെ ഇലക്ട്രോൺ ഡിഫ്രാക്ഷൻ കണ്ടു പിടിച്ച ജോർജ്ജ് പേജറ്റ് തോംസൺ എന്ന ശാസ്ത്രജ്ഞനുമായി അദ്ദേഹം നോബൽ സമ്മാനം പങ്കു വച്ചു.

## അവലംബം

വർഗ്ഗം:1881-ൽ ജനിച്ചവർ
വർഗ്ഗം:1958-ൽ മരിച്ചവർ
വർഗ്ഗം:നോബൽ സമ്മാനം നേടിയ അമേരിക്കക്കാർ
വർഗ്ഗം:ഭൗതികശാസ്ത്രത്തിനുള്ള നോബൽ സമ്മാന ജേതാക്കൾ
ഗൊങ്കാല കൂട്ടക്കൊല

1999 സെപ്തംബർ പതിനെട്ടാം തീയതി ശ്രീലങ്കയിലെ അമ്പാര ജില്ലയിലുള്ള ഗൊങ്കാല എന്ന ഗ്രാമത്തിലെ 50 ഓളം വരുന്ന ആളുകളെ എൽ.ടി.ടി.ഇ എന്ന തീവ്രവാദസംഘടന കൊലപ്പെടുത്തിയ സംഭവമാണ് **ഗൊങ്കാല കൂട്ടക്കൊല** എന്നറിയപ്പെടുന്നത്. കൊല്ലപ്പെട്ടവരിൽ സ്ത്രീകളും, പുരുഷന്മാരും, കൊച്ചു കുട്ടികളും ഉൾപ്പെട്ടിരുന്നു. ആക്രമണം നടത്തിയ തീവ്രവാദികളിൽ ഏറേയും വനിതകളായിരുന്നു എന്നത് സംഭവത്തിന്റെ ഗൗരവം വർദ്ധിപ്പിച്ചു. ഈ സംഭവത്തിനു മുമ്പ് എൽ.ടി.ടി.ഇ നടത്തിയ ആക്രമണങ്ങളിലൊന്നിലും വനിതകൾ കാര്യമായി ഇടപെട്ടിരുന്നില്ല.

## കൂട്ടക്കൊല
1999 സെപ്തംബർ 18 ആം തീയതി അതിരാവിലെ അമ്പാരയിലുള്ള 31 ആം നമ്പർ കോളനിയിലാണ് അക്രമം അരങ്ങേറിയത്. ഗ്രാമത്തിലേക്കു ഇരച്ചു കയറിയ എൽ.ടി.ടി.ഇ തീവ്രവാദികൾ ഉറങ്ങികിടന്നിരുന്ന അമ്പതോളം സിംഹളരെ  കൊലപ്പെടുത്തി. ഈ കോളനിയിലെ അക്രമത്തിനുശേഷം,തൊട്ടടുത്ത അയൽപ്രദേശങ്ങളിലെ വീടുകളിൽ നാലു പേരെ കൂടി തീവ്രവാദികൾ കൊന്നൊടുക്കി.

## ഇരകൾ
27 പുരുഷന്മാരും 17 സ്ത്രീകളും പത്തു കുട്ടികളും  ആണു അക്രമത്തിൽ കൊല്ലപ്പെട്ടത്. മരിച്ച രണ്ടു സ്ത്രീകൾ ഗർഭിണികളായിരുന്നു. ഫോറൻസിക് റിപ്പോർട്ടുകൾ പ്രകാരം, ഒരാളെ മാത്രമാണ് വെടിവെച്ചു കൊന്നത്, കത്തികളും , വാളുകളുമുപയോഗിച്ചായിരുന്നു ബാക്കിയുള്ളവരെ കൊലപ്പെടുത്തിയത്.
## അവലംബം

വർഗ്ഗം:ശ്രീലങ്കയിലെ കൂട്ടക്കൊലകൾ
വർഗ്ഗം:ഇരുപതാം നൂറ്റാണ്ടിലെ കൂട്ടക്കൊലകൾ
കപിലവർണ്ണ നേഴ്സ് സ്രാവ്

തീര കടൽ പ്രദേശത്തും 230 അടി താഴ്ച വരെ ഉള്ള ആഴ കടലിലും  കാണുന്ന ഒരു മൽസ്യമാണ് **കപിലവർണ്ണ നേഴ്സ് സ്രാവ് ** അഥവാ **Tawny Nurse Shark (Giant Sleepy Shark). ** . ഐ യു സി എൻ പട്ടികപ്രകാരമുള്ള പരിപാലന സ്ഥിതി വംശനാശ സാദ്ധ്യതയുള്ള ജീവികൾ എന്നാണ്.

## ആവാസ വ്യവസ്ഥ
പവിഴ പുറ്റുകളും കടലിലെ മണൽ തിട്ടകളും ആണ് ഇവയുടെ ഇഷ്ട വാസ സ്ഥലം . ഇൻഡോ പസിഫിക് സമുദ്രത്തിൽ ആണ് ഇവയെ സാധാരണ കാണുന്നത്. 230 അടി താഴ്ച വരെ ഉള്ള ആഴ കടലിലും ഇവയെ.

## കുടുംബം
ഇവ കാർപെറ്റ് സ്രാവുകളുടെ കുടുംബത്തിൽ ഉള്ളവയാണ് . മുട്ടയിടുന്ന ഇനത്തിൽ പെട്ട സ്രാവാണ് ഇവ, എന്നിരുന്നാലും മുട്ടകൾ അമ്മയുടെ വയറ്റിന്റെ ഉള്ളിൽ തന്നെ വിരിഞ്ഞു കുഞ്ഞുങ്ങൾ വളർച്ച പ്രാപിക്കാതെ മറ്റു മുട്ടകളും വിരിഞ്ഞിറങ്ങുന്ന കുഞ്ഞുങ്ങൾ ഭക്ഷണമാകുന്നു , ഇത് കൊണ്ട് തന്നെ ഒരു പ്രാവശ്യം 2-3 കുഞ്ഞുങ്ങൾ മാത്രമേ ഇവയ്ക്ക് ഉണ്ടാക്കു. പുരാതനമായ ഒരു സ്രാവ് കുടുംബം ആണ് ഇവയുടേത് ഈ കുടുംബത്തിൽ ഇന്ന് അവശേഷിക്കുന്ന ഏക അംഗമാണ് ഇവ. ഇവയുടെ ഫോസിൽ തുടക്ക മിയോസിൻ കാലത്തു മുതലുള്ളത് ലഭ്യമാണ് .

## ഇതും കാണുക
* കേരളത്തിലെ മൽസ്യങ്ങളുടെ പട്ടിക

## അവലംബം

## പുറത്തേക്കുള്ള കണ്ണികൾ

*''Nebrius ferrugineus'', Tawny nurse shark at FishBase
*''Nebrius ferrugineus'' (Tawny Nurse Shark) at IUCN Red List
*Biological Profiles: Tawny Nurse Shark  at Florida Museum of Natural History Ichthyology Department
## ഇതും കാണുക
കേരളത്തിലെ മൽസ്യങ്ങളുടെ പട്ടിക
വർഗ്ഗം:സ്രാവുകൾ
അഡാക്, അലാസ്ക

**അഡാക്**, അല്യൂഷ്യൻസ് വെസ്റ്റ് സെൻസസ് മേഖലയിൽ ഉൾപ്പെടുത്തിയിരിക്കുന്ന അമേരിക്കൻ ഐക്യനാടുകളിലെ അലാസ്ക സംസ്ഥാനത്തെ ഒരു ചെറു പട്ടണമാണ്. അഡാക് ദ്വീപിലാണ് ഈ പട്ടണം സ്ഥിതിചെയ്യുന്നത്. അഡാക് പട്ടണം മുമ്പ് അഡാക് സ്റ്റേഷൻ എന്നറിയപ്പെട്ടിരുന്നു. 2000 ലെ യു.എസ്. സെൻസസിൽ 316 ആയിരുന്ന ഈ പട്ടണത്തിലെ ജനസംഖ്യ 2020 ലെ സെൻസസിൽ 171 ആയി കുറഞ്ഞിരുന്നു.  ഇത് അമേരിക്കൻ ഐക്യനാടുകളിലെ ഏറ്റവും പടിഞ്ഞാറു ഭാഗത്തുള്ള മുനിസിപ്പാലിറ്റിയും അലാസ്ക സംസ്ഥാനത്തെ ഏറ്റവും തെക്കുഭാഗത്തുള്ള പട്ടണവുമാണ്. പട്ടണത്തിൽ മുമ്പ് അഡാക് കരസേനാ താവളവും നാവിക സേനാ താവളവും നിലനിന്നിരുന്നു. പട്ടണത്തിൻറെ 200 മൈൽ (320 കി.മീ.) ചുറ്റളവിൽ റേഡിയോ സ്റ്റേഷനുകളൊന്നും തന്നെ നിലനിൽക്കുന്നില്ല. 

## ഭൂമിശാസ്ത്രം

അഡാക് ദ്വീപ് ഉൾപ്പെടുന്ന കുളുക് ഉൾക്കടലിലാണ് അഡാക് പട്ടണത്തിന്റെ സ്ഥാനം. അഡാക്കിന് 1200 മൈൽ (1,930 കിലോമീറ്റർ) തെക്കു പടിഞ്ഞാറായി ആങ്കറേജ് പട്ടണവും 450 മൈൽ (724 കി.മീ.) പടിഞ്ഞാറായി ഡച്ച് ഹാർബർ പട്ടണവും സ്ഥിതി ചെയ്യുന്നു. അഗ്നിപർവ്വത സ്ഫോടനഫലമായി ഉടലെടുത്തിട്ടുള്ള ഈ ദ്വീപസമൂഹങ്ങൾ ചങ്ങലപോലെ കമാനാകൃതിയിൽ റഷ്യൻ അതിർത്തി വരെ വ്യാപിച്ചു കിടക്കുന്നു. ഇവിടെ നിന്ന് ആങ്കറേജിലേയ്ക്കുള്ള വിമാനയാത്രയ്ക്ക് കാലാവസ്ഥ അനുകൂലമാണെങ്കിൽ ഏകദേശം 3 മണിക്കൂറെങ്കിലുമെടുക്കാറുണ്ട്. യു.എസ്. സെൻസസ് ബ്യൂറോയുടെ കണക്കുകൾ പ്രകാരം പട്ടണത്തിന്റെ ആകെ വിസ്തീർണ്ണം 127.3 ചതുരശ്ര മൈൽ (330 ചതുരശ്ര കിലോമീറ്റർ) ആണ്. അതിൽ 122.4 ചതുരശ്ര മൈൽ (317 ചതുരശ്ര കിലോമീറ്റർ) ഭൂപ്രദേശം കരഭൂമിയും ബാക്കി 4.9 ചതുരശ്ര മൈൽ (13 ചതുരശ്ര കിലോമീറ്റർ) അതായത് 3.87 ശതമാനം ഭാഗം വെള്ളവുമാണ്.

## ചരിത്രം

### 19-ആം നൂറ്റാണ്ട്
അല്യൂഷ്യൻ ദ്വീപുകൾ ചരിത്രപരമായി ഇപ്പോൾ അല്യൂട്ടുകൾ എന്നറിയപ്പെടുന്ന ഉനംഗകളുടെ ആധിപത്യത്തിലായിരുന്നു. അലൂഷ്യൻ ദ്വീപിലെ വേട്ടക്കാർ റഷ്യൻ രോമവ്യാപാരം കിഴക്കോട്ട് വ്യാപിപ്പിക്കുകയും ആൻഡ്രിയാനോഫ് ദ്വീപ സമൂഹത്തിൽ ക്ഷാമം ഉണ്ടാകുകയും ചെയ്തതിനാൽ 19-ആം നൂറ്റാണ്ടിന്റെ പ്രാരംഭത്തിൽ ഒരു കാലത്ത് വളരെയധികം ജനസംഖ്യയുണ്ടായിരുന്ന ഈ ദ്വീപ് ഉപേക്ഷിക്കപ്പെട്ടു. എന്നിരുന്നാലും, രണ്ടാം ലോകമഹായുദ്ധം പൊട്ടിപ്പുറപ്പെടുന്നത് വരെ അവർ വർഷങ്ങളായി ദ്വീപിന് ചുറ്റും സജീവമായി വേട്ടയാടുകയും മത്സ്യബന്ധനം നടത്തുകയും ചെയ്തിരുന്നു.

### സൈനിക സാന്നിദ്ധ്യവും നാവിക നിലയവും
ജാപ്പനീസ് അധീനതയിലായിരുന്ന കിസ്ക, അട്ടു ദ്വീപുകൾക്കെതിരെ വിജയകരമായ ആക്രമണം നടത്താൻ അഡാക്കിലെ സൈനിക വിന്യാസം യുഎസ്, കനേഡിയൻ സേനകളെ അനുവദിച്ചു. യുദ്ധാനന്തരം, അഡാക്ക് ഒരു നാവിക എയർ സ്റ്റേഷനായി വികസിപ്പിച്ചെടുക്കുകയും ശീതയുദ്ധകാലത്ത് ഒരു അന്തർവാഹിനി നിരീക്ഷണ കേന്ദ്രമെന്ന നിലയിൽ ഒരു പ്രധാന പങ്ക് വഹിക്കുകയും ചെയ്തു. 1957, 1964, 1977 വർഷങ്ങളിൽ വലിയ ഭൂകമ്പങ്ങൾ ദ്വീപിനെ പിടിച്ചുലച്ചിരുന്നു.

## അവലംബം

വർഗ്ഗം:അലാസ്കയിലെ പട്ടണങ്ങൾ
സാക്രമെന്റോ

**സാക്രമെന്റോ** (; ) അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തിന്റെയും സാക്രമെന്റോ കൌണ്ടിയുടെയും തലസ്ഥാനം ആണ്. 2014ലെ കണക്കെടുപ്പിൽ  485,199 ജനസംഖ്യ ഉണ്ടായിരുന്ന ഈ നഗരം കാലിഫോർണിയയിലെ ആറാമത്തെ വലിയ നഗരവും ഐക്യനാടുകളിലെ 35 ആമത്തെ വലിയ നഗരവും ആണ്. 2010 ൽ 2,414,783 ജനസംഖ്യ ഉണ്ടായിരുന്ന ഏഴു കൌണ്ടികൾ ഉൾപ്പെടുന്ന സാക്രമെന്റോ മെട്രോപോളിറ്റൻ ഏരിയയുടെ സാമ്പത്തികവും സാംസ്കാരികവും ആയ തലസ്ഥാനം ആണ് സാക്രമെന്റോ നഗരം.

സ്വിസ്സ് കുടിയേറ്റക്കാരനായ ജോൺ സട്ടർ, സീനിയർ, അദ്ദേഹത്തിന്റെ മകൻ ജോൺ അഗസ്റ്റസ് സട്ടർ, സീനിയർ, അദ്ദേഹത്തിന്റെ മക്കളായ ജോൺ അഗസ്റ്റസ് സട്ടർ, ജൂനിയർ, ജെയിംസ്‌ മാർഷൽ എന്നിവരുടെ പ്രവർത്തനഫലമായി ആണ് സാക്രമെന്റോ ഒരു നഗരമായി വളർന്നത്. 1839 ജോൺ സട്ടർ പണിത കോട്ടയുടെ സംരക്ഷണത്തിൽ ആയിരുന്നു സാക്രമെന്റോ നഗരത്തിന്റെ വളർച്ച. കാലിഫോർണിയ ഗോൾഡ്‌ റഷ്ന്റെ കാലഘട്ടത്തിൽ സാക്രമെന്റോ ഒരു പ്രധാന കച്ചവട കേന്ദ്രമായി പ്രവർത്തിച്ചിരുന്നു. 

സാക്രമെന്റോ നഗരത്തിന്റെ പടിഞ്ഞാറേ അതിർത്തിയിലൂടെ ഒഴുകുന്ന സാക്രമെന്റോ നദി ആണ് ഈ നഗരത്തിനു ഇങ്ങനെ പേര് ലഭിക്കാൻ കാരണമായത്. 

സാക്രമെന്റോയിലെ കാലിഫോർണിയ സ്റ്റേറ്റ് യുനിവേഴ്സിറ്റി, നഗരത്തിലെ ഏറ്റവും വലിയ സർവകലാശാലയാണ്. 

## അവലംബം

## പുറം കണ്ണികൾ

*ഔദ്യോഗിക വെബ്സൈറ്റ്
*Official tourism website from the Sacramento Convention and Visitors Bureau
*

വർഗ്ഗം:കാലിഫോർണിയയിലെ നഗരങ്ങൾ